“Simple Jer, Makanan Pun Tapau.” Raikan Hari Lahir Secara Sederhana, Warganet Puji Lisa Surihani Humble!

semalam merupakan sambutan hari lahir Datin Lisa Surihani. Namun apa yang mencuri perhatian ramai adalah cara keluarga ini meraikan hari istimewa tersebut.

Tidak seperti selebriti lain yang mengadakan majlis penuh meriah , namun Lisa dan Yusry serta anak-anak memilih pendekatan bersederhana dan simple sahaja.

Meraikan empat beranak mereka di rumah tanpa makanan mewah. Tetapi tetap istimewa dan meriah.

Pasangan ini dikurniakan dua orang cahaya mata Yahaira Leanne dan Yusof Leonne dan kini Lisa sedang hamil anak ketiga.

menerusi perkongsian Lisa di laman instagramnya, isteri kesayangan Dato Yusry ini memuat naik gambar dan video sempena sambutan ulang tahun kelahirannya.

Di dalam kaspyennya, Lisa meluahkan rasa syukur dan penghargaan atas doa dan perhatian yang diberikan untuknya.

Perkongsian itu mendapat perhatian ramai. Selain menitipkan doa buat selebriti kesayangan mereka ini, rata-rata memuji cara keluarga bahagia ini meraikan dengan penuh sederhana tapi bermakna.

So humble so adorable


Azlan & Sabatini  Biasakan Anak Kembar Travel Sejak Usia 6 Bulan, Kembara 20 Hari Ke Eropah

Bagi yang mengikuti drama bersiri Biniku Ninja yang bersiaran sepanjang Ramadhan yang lalu di Astro Oasis mungkin mengetahui kisah perjalanan pasangan ini.

Watak yang dilakonkan semula oleh Jihan Musa dan suaminya Engku Haris, merupakan satu perjalanan travelog yang cukup menarik.

Kini Azlan Shah Andi, 26 tahun dan isterinya Sabatini Mohd Dzuehairullah Duno, 25 tahun sudahpun memiliki dua orang anak kembar, Adam Qowiy dan Adwin Qowiy yang kini berusia 1 tahun 6 bulan.

Pasangan yang viral hanya selepas tiga minggu perkenalan mereka ini kini meneruskan misi mereka untuk menjelajah dunia. Namun menariknya kali ini, pasangan ini turut membawa dan membiasakan anak kembar mereka untuk melihat dunia ciptaan Allah SWT.

Sama seperti mereka, Azlan dan Sabatini juga mahu anak-anaknya kuat dan kental serta didedahkan dengan dunia luar, sebagai persediaan untuk menjadi manusia yang lebih berdikari. Membiasakan anak-anak mereka dengan berbagai jenis ragam ketika percutian adalah misi mereka kini.

“Disebabkan kami berdua gemar travel, jadi sejak mereka berusia 6 bulan lagi kami sudah biasakan mereka untuk ikut kami travel dan merasai situasi yang berbeza. Kami mencuba pelbagai jenis kenderaan termasuklah udara, laut dan darat untuk mengelakkan mereka berasa kekok atau mabuk kenderaan.

“Kami mulakan dengan perjalanan jarak pendek seperti penerbangan 2 jam sehinggalah 13 jam dengan waktu yang berbeza, siang atau pun malam.

Kami juga biasakan mereka untuk merasai pelbagai musim dari kawasan bersalji sehingga kawasan yang panas terik. Tujuannya adalah untuk membiasakan mereka mengikuti rentak pergerakan kami yang selalu bergerak ke destinasi berbeza.

Sehingga kini antara negara yang telah kami bawa adalah Jepun, Korea, Singapura, Brunei, Indonesia, Bangkok, London, Amsterdam dan Perancis,” katanya lagi.

Kembara Ke Eropah
Orang kata agak sukar melancong dengan membawa anak-anak kecil. Namun bagi Azlan dan Sabatini yang lebih senang membahasakan dirinya Saba, mereka langsung tidak menampakkan kesukaran. Malah mahu anak-anak mereka biasa dengan situasi di negara orang.

Pasangan ini baru sahaja pulang daripada menjelajah ke Eropah selama 20 hari dengan anak kembar mereka. Baik Azlan mahupun Saba, walaupun dilanda masalah dengan cuaca seperti hujan dan sebagai, mereka tidak meletakkan ianya sebagai satu kesukaran.

Malah membiasakan anak-anak kecil mereka dengan pelbagai aspek ketika travel adalah sesuatu yang harus dipuji.

“Hardcore travellers betul anak – anak saya dua orang ni. Alhamdulillah ini dah negara ke – 9 yang mereka pergi dalam usia 1 tahun 6 bulan. Selepas Germany, kami akan ke Amsterdam, Holland so cukup lah 10 negara, kita balik Malaysia sekejap ya anak – anak ? Setakat ini mereka dah pergi Singapore, Indonesia, Thailand, Brunei, Jepun, Oman, South Korea, France, Belgium, Germany, next Holland, Pastu, ikut Mommy balik sekolah ya kat UK.

“Soleh anak – anak saya ni insyallah. Kecik – kecik dah ikut nak solat even time travel. Actually kalau kami time travel, kami akan elakkan dari terpaksa solat dalam kenderaan bergerak sambil duduk. Tu kira last option lah kan of course. Selalu even kalau dalam flight pun Lan akan minta kat stewardess or steward nak pinjam ruang dekat belakang untuk solat or kalau tak, cari ruang tersembunyi dan bersih untuk solat. Tapi semalam punya cari takde, pastu dekat Cologne Station tu ramai polis ronda-ronda tak bagi solat. Kawasan tersembunyi banyak kena kencing etc sebab train station 24hrs so banyak homeless stay sana. Macam – macam cara, ambil air wuduk sampai berapa kali terbatal ? akhirnya sis cakap solat dalam train kami dr German – Amsterdam jelah nampak gayanya.

Dalam bermusafir semasa travel ni, macam-macam juga yang kami belajar, kena ambil tahu etc. Byk benda kena belajar lagi, endless. Semua ni Lan ada story dlm ‘Biniku Ninja 2’ dengan lebih details insyallah. Harini last kami di Eropah, malam nanti flight pulang Malaysia,” cerita Azlan dan Saba di instagram peribadi mereka.

Sedikit perkongsian kisah kembar mereka, Azlan dan Saba mengakui teruja dan sangat bersyukur kala dikurniakan Allah dengan anak kembar.

“Alhamdulillah bila dikurniakan anak kembar keriangan jadi berganda tapi perkara lain seperti tenaga dan kos juga berganda. Dari segi penjagaan, saya dan isteri masing-masing memainkan peranan berbeza. Saya sedikit tegas manakala isteri pula lebih manja dengan anak-anak.

“Salah satu kebaikan mempunyai anak kembar ialah mereka jarang untuk merasa bosan kerana ada teman sepermainan. Jadi walau di mana dan apa jua keadaan walaupun tanpa alat permainan, mereka masih boleh bermain sesama sendiri.

Walaupun mereka kembar kami biasakan mengajar mereka untuk berkongsi contohnya ketika makan, bersugi, dan berkongsi selimut ketika tidur,” kata graduan daripada University Of Wales, England ini lagi.

Kredit Foto: Instagram Sabatini


Rawat Batu Karang Secara Semula Jadi Guna Tiga Bahan Di Dapur. Wanita Ini Kongsikan Petuanya

Sakit batu karang tidak boleh dibuat main. Hanya yang pernah mengalaminya tahu betapa sakitnya terutama Ketika mahu membuang air kecil.

Sebab itu, orang kata  mencegah lebih baik dari mengubati,jadi elakkan daripada menahan diri dari membuang air kecil kerana Itu boleh menyebabkan masalah batu barang.

Pun begitu, jangan lupa dapatkan rawatan daripada doktor sekiranya masalah ini berlarutan.

Walaupun saya agak huh hah huh hah modern thinking orang nya, tapi sy percaya dgn resepi2 natural org dulu2 utk kesihatan.

Kalau ada yg ngadu ngan saya dia ada batu karang sakit guling2, saya akan suruh perah half biji lemon dalam cawan, 2 sudu besar virgin olive oil, dan penuh kan cawan dgn air.

Minum setiap pagi..insyallah keluar lah batu karang tu (dalam urine kalau lelaki batu besar mcm pic) .

Kalau perempuan maybe pecah n jadi serpihan pasir. Try lah sbb ni bahan makanan biasa je pun.

Jangan tanya batu karang sapa dlm pic ni.. Dah terkumpul lama.. Blh buat batu cincin pun ni.


Tidur Awal Bantu Pulih Masalah Sensitif. Ambil Peduli Hal Ini.

Start je maghrib, mula lah ekzema jadi makin gatal. Orang GERD pulak mula stres dan fikir macam-macam bila mula gelap.

Badan, emosi, mental semua jadi makin sensitif.

Kemuncaknya ialah tengah malam. Penderita ekzema mula menggaru sampai berdarah. Orang GERD mula sesak nafas risau dan fikir bukan-bukan.

Banyak teori adalah mengenai syaitan dan jin waktu maghrib ni.. Jadi saya nak share teori saintifik pula.

Dalam badan kita, ada hormon natural steroid iaitu KORTISOL.

# Kortisol merupakan antiradang yang kuat.

# Kortisol juga merupakan hormon yang meningkat bila stres. Kortisol menyebabkan kita berjaga, berwaspada dan fokus. Sebab tu bila stres, susah tidur.

# Krim steroid yang sapu untuk ekzema dihasilkan sintetik mengikut hormon ini lah.

# Hormon kortisol ini mula menurun pada waktu maghrib diganti oleh hormon “tidur” iaitu MELATONIN.

# Bila hormon kortisol rendah, radang dan sensitif jadi makin kuat.

# Kita jadi susah tidur. Jadi kita pun berjaga dan kortisol naik dan ganggu fitrah badan.

# Tak tidur malam sebabkan badan stres, yang akan naikkan lagi kortisol badan.

Hormon kortisol yang tinggi siang dan malam akan mengakibatkan badan merendahkan kortisol asal badan.

Badan jadi makin radang, makin sensitif.
Badan kita..kulit jadi makin stres dan sensitif.
Mental juga jadi makin fikir macam-macam.
Emosi juga jadi tak stabil.

Solusi paling berkesan dan kekal lama ialah kembali kepada fitrah.
Guna lah suplemen melatonin ke, magnesium, b3, b6 REdox, antihistamin apa-apa sekalipun.. Ia hanya membantu semata-mata.

Tidur awal akan tingkatkan hormon tidur (melatonin), rendahkan paras hormon jaga (kortisol). Ini lah yang fitrah dan jadikan kita sihat insha Allah.

Nak pulih betul-betul kena ubah lifestyle kita.

Memang lah waktu malam ni time kita lepas balik kerja..
Time bersama keluarga..
Time nak ajak keluar makan sedap..
Time nak bersenam atau pi gym..
Time movie dan wayang best..

Tapi jika nak sihat, nak pulih dari penyakit, nak cegah penyakit, kita kena stabilkan hormon stres kita.

Tidur awal. Tidur berkualiti.
Radang terkawal, badan sihat kan jadi bukti.
Pemulihan sejati.

Kredit: Hafiz Sulaiman,
Pejuang Kesihatan


Luluh Hati Ibu, Tangan Anak Patah Di Sekolah

Alangkah sedihnya seorang ibu apabila mendapatinya anaknya cedera ketika berada di  sekolah. Pergi sekolah dalam keadaan sihat, apabila pulang dalam keadaan sebaliknya.

Apabila mendapat panggilan daripada pihak sekolah, Puan Nirwana bergegas ke sekolah.

Alangkah terkejutnya apabila sampai di sekolah, Nirwana mendapati tangan kiri anaknya sudah bengkok.

Bercerita mengenai detik kejadian, Nirwana berkata anaknya sedang menunggu suaminya untuk dijemput pulang dari sekolah.

Pada waktu itu juga, ada seorang budak telah menolak anaknya dari arah belakang sekali gus mengakibatkan kecederaan tersebut.

Kawan Tolak Masa Balik Sekolah, Tangan Anak Patah

Merujuk kepada video yang dikongsi kelihatan murid ini menahan kesakita yang ditanggungnya.

Siapa sangka, kejadian tidak diingini ini berlaku ketika kanak-kanak sedang gembira untuk dari sekolah. Semoga adik ini diberi kekuatan dan kesembuhan segera.

LIHAT VIDEO

Meninjau di ruangan komen, rata-rata menitipkan doa dan bersimpati atas kejadian yang menimpa murid itu.


Cantikkan Kulit Dengan Air Rebusan Halba & Kurma Merah. Sebulan Amalkan Nampak Kulit Makin Licin, Kos Pun Sangat murah. Wanita Ni Kongsikan Caranya!

Halba ini memang sangat berguna dalam masakan. Selain berkhasiat untuk kesihatan, ia juga boleh membantu untuk tujuan kesihatan.

Apabila digabungkan dengan kurma merah dapat membantu mencantikan kulit. Untuk yang berjimat tak nak keluarkan kos banyak  boleh cuba petua mudah ini.

Selain itu banyak lagi khasiat Halba dan kurma merah untuk wanita. Petua ini dikongsikan oleh adiba razali. Jom cuba!

PETUA CANTIKKAN KULIT DENGAN AIR HALBA DAN KURMA MERAH

Bahan-bahan:
Halba – 2 sudu besar
Kurma merah (kurma cina) – 7 biji
Gula perang (tak letak pun takpe) – secukup rasa
Air untuk merebus – 2 liter

Cara-cara membuatnya:
1. Bersihkan halba dan kurma merah.
2. Rebus halba dan kurma merah dalam 2 liter air sehingga biji halba kembang.
Lagi kembang lagi bagus.
3. Tutup api dan biarkan sekejap. Dah boleh minum.

* Masa rebus tu kalau korang nak masukkan terus gula perang pun boleh.

Masa nak minum baru buh gula perang tuh.

Banyak sangat khasiat air rebusan halba dan kurma merah ni. Diba sendiri dah amalkan sebulan dan nampak kulit makin licin giteww ?

7 KHASIAT AIR HALBA DAN KURMA MERAH UNTUK WANITA:

1. Mencuci darah kotor seterusnya mencantikkan kulit dari dalam.
2. Mengatasi masalah senggugut atau ketegangan ketika haid.
3. Menguatkan fungsi rahim. Merangsang dan menyuburkan rahim, sangat bagus untuk yang nak ikhtiar hamil.
4. Mengetatkan dan meremajakan rahim.
5. Mengaktifkan kelenjar susu dan memperbanyakkan susu badan.
6. Meningkatkan saiz payudara secara semulajadi.
7. Meningkatkan keanjalan kulit (awet muda) secara semulajadi.

Banyak kan manfaat yang korang boleh dapat? ?

Nak buat pun sangat lah senang. So tunggu apa lagi, selamat mencuba.

❌ Ibu mengandung tak digalakkan minum air ni.

Kredit : Adibah Razali


Pilih Untuk Jaga Anak Sendiri, Jihan Muse – “Saya Rasa Hebat Dengan Kerjaya Tapi Tak Sebagai Isteri & Ibu”

Bukan sukar untuk bahagikan masa sebagai seorang pekerja dan seorang surirumah tangga. Pengacara Jihan Muse, akui enggan terlepas setiap detik dua anaknya Ungku Arsalan Haq, 5, dan Ungku Altamis Barr yang berusia lapan bulan membesar di depan matanya.

Memetik laporan Harian Metro, Jihan atau nama sebenarnya Nuur Jihan Musa berkata, dia dan suami Ungku Hariz Faizal, 38, mengambil pengajaran daripada rakan artis senior yang kerugian masa menjaga anak kerana terlalu sibuk.

“Ada artis-artis senior yang saya rapat pernah bercerita mereka rugi masa terlepas detik anak-anak membesar. Jadi, kami ambil perkara itu sebagai pengajaran.

“Saya terfikir, kalau saya terus-menerus sibuk akan macam itulah, tiba-tiba anak sudah besar. Zaman sekarang pula terlalu cepat. Anak saya depan mata pun, saya tertanya bila dia belajar sesuatu perkara.

“Saya risau budak-budak sekarang, kalau terlepas pandang jadi apa? Sekurang-kurangnya, suami saya cakap, kalau dia jadi buruk ke baik, dia depan mata,” katanya.

Menurut Jihan, dia juga ingin mencabar dirinya agar mampu menggalas tanggungjawab menguruskan rumah tangga sebagaimana dia cekap dalam kerjayanya.

“Sebenarnya pendorong utama adalah suami. Dia macam mencabar saya jugalah boleh bekerja tapi boleh tak selesaikan tanggungjawab (sebagai isteri). Bimbang itu satu perkara, tapi ia lebih kepada prinsip anak kita, kitalah jaga.

“Saya lebih kepada nak cabar diri. Saya boleh kerja depan beribu orang, tak ada masalah untuk saya. Tapi kalau kat rumah, saya tak berapa hebat. Saya rasa saya hebat dengan kerjaya tapi sebagai isteri dan ibu, tak berapa hebat.

“Jadi, saya rasa apa lagi cabaran yang boleh buat dengan diri saya. Kalau soal kerja, macam-macam kerja saya sudah buat. Kalau suami terluang, baru saya kerja. Sebab kami memang jaga anak sendiri tanpa pembantu. Memang begitu sejak anak yang pertama,” katanya.

Disebabkan itulah juga, Jihan memang akan jarak-jarakkan terima tawaran kerja dan pastikan tidak bertembung dengan jadual kerja suaminya.

“Kalau saya ‘hilang’ tiga bulan, maknanya suami saya ‘shooting’ (penggambaran) tiga bulan. Setakat ini, mungkin ada kurang juga pada kerja-kerja saya tapi secara peribadi berjaya buat.

“Klien yang puas hati dengan kerja saya. Tapi dengan klien sebenar, anak-anak ini yang Allah bagi ini. Boleh tak saya uruskan kalau kerja? Lebih kepada nak cabar diri sendirilah,” katanya.

Sumber : Harian Metro


Anak Semput. Cari Penawar Dengan Kaedah Ni Untuk Legakannya!

Bila musim hujan begini, pengidap asma akan lebih kerap berasa semput. Bila ini yang terjadi, tentunya kita sebagai ibu bapa berasa runsing dengan tahap kesihatan anak yang semakin menurun.

Umumnya, anak-anak yang mengidap penyakit asma ini akan bergantung dengan ‘inhaler’ bagi memberi kelegaan pada saluran pernafasan bila mendapat serangan asma. Atau jika serius, pesakit akan di bawa ke hospital atau klinik untuk mengambil ‘nebuliser’.

Melihat keadaan berterusan begini, tentu naluri seorang  ibu ingin usahakan pelbagai cara dengan harapan agar segera pulih daripada penyakit yang ditanggung.

Di sini dikongsikan pelbagai petua dan cara untuk redakannya dan bolehlah dicuba. Pun begitu jangan pernah tinggal nasihat dan ubat yang diberikan oleh doktor. Ini hanya sebagai cara alternatif sahaja dan jika serasi boleh diamalkan.

Petua Merawat Penyakit Asma atau Lelah Secara Tradisional

Petua 1: Petola

Kita biasa makan sayur air petola tetapi tidak tahu khasiat sebenar buah petola untuk tujuan merawat penyakit asma.

Caranya: Ambil sebiji petola kemudian potong sedikit dan buangkan biji dan buat lubang di tengah-tengah. Selepas itu, masukkan beberapa biji gula batu ke dalam dan bakar petola itu hingga masak. Selepas masak, perah petola untuk menghasilkan jus. Amalkan meminum jus berkenaan.

Petua 2: Halia

Halia memiliki ramuan anti-asma yang baik. Cara pemakanan membabitkan halia amat banyak. Halia juga boleh dijadikan minuman yang mana lebih mudah disediakan. Amalkan meminumnya setiap hari dan galakkan anak-anak anda berbuat demikian.

Petua 3: Madu

Madu amat baik untuk mencairkan lendir yang terdapat dalam saluran pernafasan. Penyediaan mudah saja, anda juga boleh memakan madu terus atau menyediakan dengan mencampur dengan air suam. Semua sedia maklum bahawa madu memiliki banyak khasiat dan keistimewaan untuk merawat banyak penyakit termasuk mengurangkan batuk dan selsema di mana ia berkaitan dengan saluran pernafasan.

Masih terdapat pelbagai petua di luar sana untuk mengatasi penyakit Asma. Cuma apa yang perlu dilakukan adalah berusaha untuk mencari penawarnya secara tradisional.

Selain itu melalui perkongsian daripada Rohana Edi pula ada menjelaskan tentang 5 tip yang boleh dipraktikkan.

5 Rawatan Alternatif Boleh Dicuba

1. Bawa anak berenang tiap-tiap minggu

Berenang membantu melatih paru-paru anak kita. Paru-paru akan lebih kuat dan mengurangkan asma beransur-ansur.

2.Rebus bawang kecil
Rebus sehingga lembut beberapa biji bawang merah kecil. Kisar sehingga hancur. Tapis airnya dan amalkan minum seminggu sekali.

3.Menggunakan madu dan getah betik

Ambil satu sudu besar madu dan 4-5 titik getah betik. Campurkan madu dan getah betik. Berikan anak kita minum sambil baca selawat.

4. Amalkan sirih

Ambil tujuh helai sirih bertemu urat, tujuh helai daun lalang muda dan seulas lengkuas sebesar ibu jari kaki. Rebus dengan 1 liter air hingga mendidih sepenuhnya. Biarkan sejuk dan campurkan setengah gelas air rebusan ini dengan sesudu besar madu dan sesudu kecil air limau nipis. Amalkan setiap malam sebelum tidur.

5.Menggunakan Minyak Herba
Sapu minyak herba ke bahagian dada, leher dan belakang badan.

Jika tak mampu nak buat semua petua di atas pun tak apa. Sekurang-kurangnya, cubalah 2 atau 3 cara untuk kurang kesakitan yang ditanggung oleh anak-anak yang mengidap asma ini. Pun begitu dapatkan juga nasihat dan rawatan doktor demi kebaikan kesihatan anak-anak.


“Copy Paste Betul Muka Kakak.” Sekejap Je Dah Setahun, Scha Alyahya Titip Ucapan Buat Anak Kedua. Comelnya Dia!

Genap setahun usia Lila Amina, pastinya momen indah saat mengandung dan melahirkan si kecil ini masih segar diingatan sang ibu, Scha Alyahya.

Berkongsi luahan menerusi laman instagramnya, isteri kesayangan Awal Ashaari ini berkongsi foto bermula saat anak keduany ini dilahirkan sehinggalah kini sudah setahun.

When they say “sekejap je dah setahun, where did all the time go ? “

Lets take a stroll down memory lane 😜

Happy 1st Birthday my Love @lilaaminaaa . Syukur Alhamdulillah atas segalanya 🥺 i love you so much.

Dalam pada itu, pasangan ini turut meraikan Lila di sebuah hotel. Majlis sambutan hari lahir tersebut dimuatnaik menerusi laman instagram Lila yang memaparkan momen majlis yang penuh meriah.

Kelihatan dalam majlis tersebut sang ibu, Scha  yang sebelum ini menjalani penggambaran di Perlis.

Menjengah ke ruangan komen, rakan selebriti serta warganet turut menitipkan ucapan hari lahir buat Lila.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Patutlah Asyik Tanam Cili Tak Jadi, Rupanya Salah Teknik, Lelaki Ini Kongsi Caranya.

Kini ramai yang suka bercucuk tanam di halaman rumah. Salah satu tanaman adalah cili padi.

Jika di tanam sepokok dua di laman rumah bolehlah digunakan untuk masakan harian, lebih-lebih buat keluarga yang suka makan padas.

Cili merupakan salah satu tanaman yang selalu ditanam di rumah.

Namun tidak semua, tanaman cili menjadi. Nak tahu caranya ikuti perkongsian ini.

Ini caranya

Menanam cili ada satu perkara yang agak sukar. Tapi kalau kena tekniknya, sebenarnya seronok dan cabaran itu menjadi sebagai guru kita. Sekali tanam tak jadi itu biasa, tanam lagi dan lagi sehingga jumpa cara tersendiri.

Pagi ini saya sempat memetik cili besar yang ditanam secara gantung. Hanya satu polibeg sahaja cili besar yang saya tanam. Selebihnya ialah cili solok, dan cili padi akar. Sengaja buat pelbagai, supaya senang isteri “berbelanja” di kebun encik suami kan. Hihi.

Suka saya kongsikan teknik asas yang digunakan.
1. Buang tunas air. Saya tak kata wajib buang tunas air. Tapi jika nak pokok rimbun macam kanopi, cubalah. Boleh tengok video saya buang tunas air di sini.
https://youtu.be/3hMgfs1bJqA
2. Buat kawalan serangga secara berkala dan mesti disiplin. Seminggu sekali mesti sembur. Saya jimatkan masa dengan campur booster untuk gemukkan tanaman dengan bahan kawalan serangga terus. Senang.
3. Pembajaan boleh sama ada organik atau baja bebentuk cecair. Tapi dalam pengalaman saya, penggunaan baja organik lebih melembutkan medium tanah.
4. Jika ada rumput-rumput liar tumbuh, cabut dan buang supaya pokok lebih selasa. Kalau tak, baja tu pergi kepada rumput sahaja.
5. Pastikan juga jarak antara dua pokok (dua polibeg) tidak terlalu dekat supaya ada ruang bagi mengelakkan serangga perosak berkumpul, dan ada ruang pengudaraan yang baik.
6. Pastikan medium tidak terlalu basah kerana akar pokok mudah masam dan reput. Boleh guna hujung jari untuk semak keadaan medium. Tanam sikit sikit, tak berbaloi nak beli alat semak mahal mahal kan. Agak agak jela ya.

Itu sahaja laa teknik ringkasnyaa. Semoga tentuan semua happy dengan tanaman masing masing. Yang beri pokok tumbuh pun Allah, yang bagi lebat pun Allah, kita semua berhajat kepada Allah.


Biarlah Isteri Nak Beli Apapun. Ini Cara Reward Setelah Penat Bekerja. Suami Harus Hargai Isteri!

Apabila sudah berkahwin dengan pasangan pilihan hati, sudah pasti kita inginkan kebahagiaan sehingga akhir hayat.

Pada masa yang sama, pasangan juga ingin dihargai dengan apa yang dilakukan. Maklumlah apabila mempunyai anak-anak tanggungjawab kepada keluarga bertambah. Lebih- lebih isteri yang mempunyai pelbagai tugasan harian.

Ikuti perkongsian saudara Muhammad Yusof mengenai paparan di facebook.

Balik-balik rumah aku tengok ada barang pos bini aku sampai. Entah apalah yang dibelinya. Besar pulak tu. Baru je aku rasa dia beli barang online hari tu, hari ni sampai lagi barang.

Dalam hati aku rasa macam nak meledak je buat apa la asyik-asyik beli barang, asyik-asyik beli barang tiap minggu ni, tapi itulah bini kita ni macam ada instinct pulak tiba-tiba je ada suara dari dapur bagitau: ‘Yang beli jam Gshock sampai 9, 10 pasang tu untuk apa ya? Yang beli kasut Adidas, Nike, Dr Martens sampai berbelas pasang ni sapa nak pakai ya? Yang beli basikal mahal-mahal sampai berkarat tak naik, buat apa ya?’. Piung, piung berdesup macam pistol dia punya suara.

‘Saya beli vacuum baru yang jenis portable tak payah pakai wayar, kan senang sikit nak sedut habuk bawah sofa.’ Suara tu sambung bebel.

Pesanan aku buat lelaki/suami: perempuan ni bukan jenis beli yang ngarut-ngarut macam kita. Dorang biasa beli online untuk mempermudahkan kerja-kerja dorang kat rumah. Periuk Noxxa, vacuum robot, iron Phillips, make up, printer Epson, air fryer, steam mop, bantal Das Abdul, ni antara barang yang biasanya jadi wish list bagi kaum perempuan(aku rasa mana-mana perempuan pun akan setuju dengan wish list ni, rasanyalah).

Dulu aku agak tak berapa berkenan, buat apalah main kutu semata-mata nak beli Iron Philips yang harga beribu, kan banyak lagi iron yang murah-murah, rupa-rupanya bila dah ada iron tu depan mata, memang jadi mudah banyak kerja seharian aku dan bini rupanya.

Bagi kaum lelaki, sematkan dijiwa korang, percayalah bila bini ko beli apa-apa barang online ke offline ke, percayalah ianya sangat-sangat bermanfaat dan berguna untuk korang seisi keluarga. Contohnya, periuk Noxxa, iron Phillips, penapis air(tak sempat minum pun air tapi orang asyik mesej nak datang service), printer Epson, vacuum robot, vacuum takde wayar, air fryer, etc etc.

Isteri ni bila lelaki beli barang ngarut-ngarut, kasut la, raketlah, playstation4prolah, kereta hotwheellah, mesin mancinglah, jam gshocklah, basikallah, motorlah, takdelah pulak dorang nak marah tapi bila je si bini nak beli bag harga RM500 mulalah si laki nak jeling, buat apalah beli mahal-mahal, padahal beg clutch LV si suami tu harga RM600.

So, pada suami, biarlah isteri nak beli apapun. Biar dorang reward diri dorang setelah penat bekerja.

Dalam masa yang sama, yang laki ni kenalah faham sekali-sekala bagilah sesuatu surprise kat isteri. Bawak pi makan ke, bagi bunga ke, tak payah yang mahal-mahal. Cinta bukannya pada wang ringgit kan? Tapi itulah, ada orang kata kalau suami hadiah gelang emas, isteri akan senyum lebar sampai kat telinga selama seminggu. Tak tau la betul ke tak? 🙂

Tapi semua tu basicly biarlah ikut kemampuan. Isteri mithali biasanya faham tahap kemampuan suaminya kalau tak takkan lah kebanyakkan isteri kerja nak tampung ekonomi keluarga, kan?

Betul tak kaum perempuan? Aku nak dengar sikit pandangan kaum perempuan kat post ni 🙂

p/s: kepada bini-bini, jangan tag atau share kat suami korang post ni, tapi kalau nak tag jugak takde masalah tapi tanggunglah sendiri ye. Yelah mana tau entah jin mana rasuk, tiba-tiba balik rumah dia bagi hadiah periuk noxxa, iron philip, penapis air coway yang korang dah lama idam-idam tu kan? Orang tua kata, tak salah try tag suami, untung sabut timbul.

Sekadar berkongsi cerita: Muhammad Yusof


“Seram…” -Netizen Luah Bimbang Bila Viral Penemuan Mayat Dalam Bagasi!

Seakan tidak percaya bila terbaca akhbar berkaitan penemuan sebuah bagasi berisi mayat sebagaimana yang sedang tular ketika ini di media sosial.

Difahamkan mayat tersebut dipotong kepada enam bahagian dan disumbatkan ke dalam bagasi ditemui di tepi Lebuhraya Utara-Selatan berhampiran susur Rawang Selatan arah utara di sini, 2 petang, hari ini.

Menurut sumber sebagai mana memetik laporan Harian Metro, ketika ditemui, bahagian badan mangsa didapati berada di atas rumput berhampiran beg berkenaan.

“Bagaimanapun identiti mangsa masih gagal dikenal pasti berikutan tiada pengenalan diri ditemui pada mayat mangsa,” katanya.

Menurutnya, setakat ini polis mengesyaki mangsa adalah lelaki warga asing berdasarkan siasatan awal dilakukan.

“Susulan penemuan mayat itu, sepasukan anggota Unit Forensik Polis Diraja Malaysia (PDRM) bergegas ke lokasi untuk menjalankan siasatan lanjut berhubung penemuan mayat berkenaan.

Manakala meninjau di ruangan komen, rata-rata netizen bimbang akan keselamatan keluarfa dan tidak kurang  mengharapkan agar si pelaku segera ditemui dan dikenakan tindakan undang-undang.

Sumber : Harian Metro


Setahun Tak Jumpa Demi Tugas Di Lubnan,  Hanya Jenazah  Isteri ‘Sambut’  Suami Ni Pulang.  Meruntun Hati Baca!

Sukar diungkapkan dengan kata-kata perasaan empunya diri. Setahun terpisah dek tuntutan kerja, namun pertemuan semula sang suami hanya mampu memandang jasad insan tersayang tanpa dapat menyentuh, jauh sekali memberi pelukan buat kali yang terakhir.

Paparan kisah LKpl Mohd Noh bin Samsudin memberikan penghormatan terakhir buat isteri kesayangannya Allahyarhamah Norhidayah binti Amishammudin yang meninggal dunia akibat jangkitan kuman pada paru-paru cukup menyentuh hati warganet.
Sementelah beliau terpaksa mengharungi perjalanan beribu batu dari Lubnan ke Malaysia. Namun ketentuan Ilahi mengatasi segalanya. LKpl Mohd Noh bin Samsudin tidak berkesempatan berada di samping isteri ketika isteri menghembuskan nafas terakhir 4 jam setibanya beliau di KLIA.

Dalam seluruh dunia dilanda wabak pandemik COVID-19, beliau juga tidak terkecuali melalui prosedur kuarantin sepertimana yang ditetapkan oleh KKM.

PENGHORMATAN TERAKHIR SUAMI BUAT ISTERI TERSAYANG; ANGGOTA MALBATT 850-7
Kehilangan insan yang dicintai sangat memilukan hati sementelah insan tersebut merupakan suri hati. Itulah yang sedang dirasai seorang suami bergelar anggota pengaman Pertubuhan Badan-Badan Bersatu (PBB) UNIFIL, MALBATT 850-7 yang telah kehilangan isteri tercinta yang pergi buat selama-lamanya.
Perpisahan selama setahun demi tugas bertukar menjadi perpisahan selamanya buat anggota pengaman MALBATT 850-7, LKpl Mohd Noh bin Samsudin yang pada ketika itu menjalankan amanah Negara dalam melaksanakan Misi UNIFIL di Selatan Bumi Lubnan.

Isteri beliau, Allahyarhamah Norhidayah binti Amishammudin telah pulang ke Rahmatullah pada 17 Sep 20, jam lebih kurang 7.01 malam di Hospital Besar Kuala Pilah akibat jangkitan kuman pada paru-paru.
Perjalanan beribu batu dari Lubnan ke Malaysia dan takdir ketentuan Ilahi yang mengatasi segalanya tidak mengizinkan LKpl Mohd Noh bin Samsudin berada di samping isteri ketika isteri menghembuskan nafas terakhir 4 jam setibanya beliau di KLIA.

Dalam keadaan dunia bergelut dengan Wabak Pandemik COVID-19, beliau juga tidak terkecuali melalui prosedur kuarantin sepertimana yang ditetapkan oleh KKM. Suasana hiba dan pilu turut dirasai apabila beliau berpakaian penuh Personal Protective Equipment (PPE).

Beliau dibenarkan untuk menziarahi serta memberi penghormatan terakhir buat isteri tercinta dengan bantuan pihak Angkatan Tentera Malaysia (ATM) dan Kementerian Kesihatan Malaysia (KKM).

Jenazah Allahyarhamah telah selamat dikebumikan di Tanah Perkuburan Islam Kampung Ulu Yoh, Johol, Negeri Sembilan pada 18 Sep 20.
Kol Khairul Anwar bin Soib, Komander MALBATT 850-7 dan Seluruh Warga MALBATT mengucapkan salam takziah buat ahli keluarga dan mendoakan semoga Allahyarhamah ditempatkan bersama-sama dengan orang yang beriman dan beramal soleh.

Tambahannya lagi, jutaan terima kasih jua kepada yang sudi membantu melancarkan urusan pengkebumian Allahyarhamah. Al Fatihah.
#setiapyangbernyawapastiakanmerasakanmati
#MALBATT8507
#DEVOTEDTOWARDSPEACE


Percayalah Setiap Anak Ada Kelebihan Dan Kekurangan. Deep Perkongsian Bapa Ini!

Setiap anak-anak mempunyai keistimewaan tertentu. Usah ibu bapa membandingkan anak dengan anak lain. Begitu juga dengan rakan sebayanya. Apa yang pasti setiap anak punya kekurangan dan kelebihan tersendiri.  Sebagaimana perkongsian seorang ayah ni Mohd Fhais amat bermanfaat untuk ibu bapa jadikan panduan.  Deep coretan bapa ini. Jom kita semak.

Jangan berlagak anak kita baik dari anak orang lain

Anak kita baik tu kadang nasib je. Ada kemungkinan anak kita tergolong dalam 40 peratus kanak-kanak yang temperament kategori “mudah”.

Temperament ni adalah gaya tingkah laku ( behavioral style ) bayi itu sejak dilahirkan.

Semalam masa melawat aisy rizqi di hospital saya terdengar ada 2 orang mak mak ni mengumpat.

Budak sebelah ni, sejak dia masuk anak kita tak boleh tidur. Asyik nak menjerit, melompat atas katil. Mak dia tak geti jaga anak rasanya.

Wahai mak mak yang ada anak baik macam malaikat. Tahu tak dalam dunia ni ada 10 peratus kanak-kanak yang temperament mereka memang dalam kategori “susah”.

Anak-anak ni memang dilahirkan untuk jadi LASAK, DEGIL & NAKAL !

Ya! 10 peratus ni la serba serbi susah kalau nak mendidik. Kita jerit nak runtuh rumah pun dia tetap tak mahu dengar, tak geti duduk diam, kalau boleh satu dunia dia nak teroka.

Sebab itulah ilmu parenting tinggi sahaja tak cukup kalau nak mendidik anak yang cergas ni. Kesabaran, daya tahan dan kreativiti mak ayah pun kena tinggi juga.

Sebab anak ini ada tenaga yang sangat besar! Boleh mengegar dunia satu hari nanti jika kena dengan didikan dan asuhan.

Ini fakta! Hampir 99 peratus orang berjaya di dunia adalah dari temperament susah ni tau. Banggalah siapa di anugerahkan anak istimewa ini.

Jadi mak ayah sekalian, kalau anak kita baik, dengar cakap, sekali jeling je dah takut tak usahlah nak berlagak sangat sebab kita tak kena lagi macam mana uruskan anak yang sangat susah ni. Anak yang tak makan saman ni, mata terkeluar pun diorang tak akan takut.

Mohd Fhais
Anak baik tu alhamdulillah tapi kalau anak kurang baik tu masyaAllah banyak kelebihan mereka kalau mak ayah pandai teroka.

p/s : Ramai lagi mak ayah yang tak tahu ni, sampaikan pada mereka ya supaya mereka pun dapat info ni.


“Ambil Tahu Anda Mungkin Mangsa Seterusnya.” Doktor Ni Kongsi 6 Tanda Jangkitan COVID-19 Yang Serius!

Seorang doktor berkongsi tentang tanda-tanda jangkitan Covid-19 bagi memastikan orang ramai lebih peka dengan persekitaran dan perkara ini penting kerana mungkin anda mangsa seterusnya.

Perkongsian bermanfaat ini adalah dari seorang Doktor menerusi laman Twitternya, Dr Hafizah Mohamad. Selamat membaca semoga menjadi panduan kita bersama bagi mengelak diri dari wabak yang mengganas kembali di negara kita.

Hai semua? Risau tengok perkhabaran kes Covid19 yang semakin meningkat?

Bagi yang sudah dijangkiti,amalkan kebersihan diri yang maksimum dan kenalpasti tanda2 jangkitan Covid19 yang serius

Kenali tanda2 tersebut

1) sesak nafas atau nafas berbunyi

Sekiranya mengalami gejala ini,beritahu staff kesihatan secepat mungkin supaya mereka boleh memeriksa paru2 anda dan mengesan paras oksigen dalam badan secepat mungkin

2) cyanosis atau kebiruan pada kulit

Perhatikan warna jari dan bibir anda/ahli keluarga. Kebiruan menunjukkan paras oksigen yang rendah dlm badan. Bertindak cepat!

3)batuk berdarah

Perhatikan warna kahak anda. Batuk berdarah mungkin boleh jadi warna merah darah atau keperangan. Jika tak pasti,simpan kahak dalam plastik spesimen yang disediakan dan tunjukkan pada staff kesihatan yang menjaga

4) sakit dada yang berpanjangan

Beritahu staff jika anda mengalami sakit dada yang berterusan.

5) cirit birit/muntah/kurang selera makan

Jika berterusan,badan anda kehilangan banyak air dan garam dari badan. Jika ini berlaku,buah pinggang mungkin boleh gagal. Tindakan awal mampu menyelamatkan nyawa

6) letih yang melampau

Jika anda rasa lesu yang teramat sangat,ini menunjukkan jangkitan semakin serius dan anda perlu dipantau rapi.

Dalam pada itu, Doktor Hafizah turut meminta orang ramai menyebarkan maklumat bagi membolehkan orang ramai mengenal pasti akan tanda-tanda jangkitan Covid-10 yang serius.

Bantu saya RT untuk beri kesedaran kepada orang ramai mengenai tanda2 serius jangkitan covid19

Untuk yang dijangkiti, keep positive and stay strong!

Di dalam perkongsian tersebut, Dr Hafizah turut menjawab persoalan dari warganet.

Thank you for the info Dr. Hafizah. Nak tanya, yang sesak nafas tu sesak nose blocked ke? Atau paru paru?

Sesak paru2..ketat dada,atau nafas tak lepas..


Paksa Anak Belajar Cara Biasa, Rupanya Anak Auditory.

Ibu ayah mana tak risau apabila anak yang berusia tujuh masih belum tahu mengeja dan membaca.

Anak pula dianggap tidak pandai. Sedangkan tanpa sedar ibu ayah mendidik anak cara yang salah.

Ikuti perkongsian coach parenting, Mohd Fhais Salim mengenai cara mengendalikan anak jenis auditory learner.

“Kakak tak pandai !”

Ini mungkin pengalaman “tak elok” saya yang kita semua boleh jadikan pengajaran.

Anak saya yang sulung ni agak lambat untuk pandai membaca, 7 tahun masih lagi mengeja membaca.

Bukan salah dia tapi salah saya yang tidak alert pada kemampuan & kemahiran belajar dia dulu.

Dulu saya tak ambil serius sangat tentang kemahiran auditory learner dia.

Duk paksa paksa dia belajar ikut cara biasa yang bukan untuk anak auditory. Aduh.

Suruh dia buat latihan itu ini.
Suruh dia hafal perkataan.
Suruh dia tulis perkataan ratus kali.
Suruh dia guna flash card.
Suruh dia hafal suku kata.

Semua tak menjadi !

Akhirnya jadi marah. “Kenapa tak pandai pandai ni padahal dah buat latihan macam-macam.”

Benda ni jadi masa umur rania 5-6 tahun. Memang menyesal sangat tak jaga mulut.

Natijahnya sampai sekarang ni masih saya masih berusaha untuk buang mental block “saya tak pandai” dari minda dia.

Asal dia rasa susah sikit je atau tak faham-faham dia akan cakap “kakak tak pandai”

INI YANG IBU AYAH KENA BUAT

Apa yang patut saya buat dari dulu untuk anak auditory ialah belajar cara orang auditory selesa.

– dengan irama
– dengan berbual
– dengan pujian
– dengan motivasi
– dengan inspirasi
– dengan bercerita
– dengan mendengar ulang-ulang.

Bukan bermakna budak auditory tak boleh belajar dengan cara visual & kinestetik, boleh je.

Cuma cara auditory akan lebih mudah, lebih selesa & lebih cepat dia belajar.

Kadang kadang.

Bila anak kita dah usaha, dah ikhtiar sehabis baik tapi masih lagi tak berhasil kemungkinan besar kaedah belajar yang digunakan tidak serasi dengan jiwa belajar dia.

Dia bukan tak pandai tapi cara belajar yang tak tepat buat dia rasa dirinya tak pandai.

Alhamdulillah. Sekarang rania dah hebat membaca, pantang nampak papan tanda tepi jalan pasti dia akan baca kuat kuat nak bagi kita dengar sebab nak minta di puji. Layankan..

Wallahu a’lam..

Sumber: Mohd Fhais Salim


Kabinet Dapur Bersih Dan Tahan Lama, Dua Cara Mudah & Murah Pastikan Kabinet Dapur Terjaga!

Dapat memiliki kabinet dapur yang lengkap di rumah adalah antara satu kegembiraan besar buat semua wanita bergelar isteri.

Apa lagi kabinet ini dipasang sebaik memasuki rumah baru. Rasa hari lebih lengkap dan sempurna. Satu kejayaan besar buat diri sendiri.

Maklum sahaja hendak memasangnya bukan hanya perlukan keinginan semata-mata tetapi memerlukan kos yang tinggi.

Kabinet dengan material biasa-biasa sahaja paling kurang menelan belanja 5 ribu dan ke atas, inikan pula lengkap dengan segala fungsi serta menggunakan material yang tahan lasak. Tidak hairanlah ada kabinet yang dipasang dengan harga berpuluh ribu.

Kalau begini harganya, dapur pastinya menjadi ruang yang cukup disayangi. Perlu dijaga sebaiknya supaya ia kekal lebih lama. Soalnya bagaimana?

Sebenarnya tidak sukar menjaga permukaan kayu kabinet dapur kita. Anda patut cuba dua cara ini. Mudah sahaja!

Cuka + Air
Guna dua bahan ini yang cukup murah dan mudah untuk jaga kabinet kita. Campurkan sedikit cuka ke dalam air dan kacau hingga sebati. Kemudian ambil kain atau tuala pengelap dan mulakan menyental seluruh permukaan kayu kabinet dapur. Sental lebih sikit pada permukaan yang kehitaman. Biarkan kering. Lakukan cara ini setiap kali kabinet nampak kotor.

Sapu Minyak Zaitun
Selain menyental dengan cuka, cara lain untuk memastikan kabinet terjaga dengan cantik adalah dengan cara menyapukan minyak zaitun pada permukaan kayu kabinet dapur.

Selepas pembersihan menggunakan cuka dan air, biarkan kering sebentar kemudian sapukan sedikit minyak zaitun di seluruh permukaannya. Hasilnya kayu akan lebih berkilat dan terlindung daripada dimamah usia. Insyaallah kayu kabinet akan tahan lama. Lakukan proses ini setiap 6 bulan sekali.

Tip Lindungi Kabinet Dapur

1. Apabila terdapat kesan resapan air di ruang kabinet terutama bahagian sinki, ini menandakan silikon yang digunakan sebagai penebat air sudah terbuka atau rosak. Cepat-cepat perbaiki sebelum merebak permukaan hadapan kabinet.

2. Cahaya matahari yang berlebih-lebihan pada kabinet kayu juga kurang sesuai. Sifat kayu yang bertindak balas dengan kepanasan buat kabinet akan terjejas. Jadi perlu langsir dan kesan cahaya yang minima, kabinet pasti tahan lama.

3. Kesan minyak tumisan daripada proses memasak juga sangat meninggalkan kesan pada kabinet dapur. Jika tak pasang hud perangkap minyak, sentiasalah bersihkan permukaan kayu yang terkena minyak. Kesan minyak yang melekat lama kelamaan akan menebal dan meninggalkan kesan pada tekstur kayu.

4. Suhu dan kelembapan juga banyak mainkan peranan pada kabinet dapur kayu. Keadaan kering dan kepanasan suhu akan menyebabkan kayu mengecut kerana kekurangan kelembapan. Sebaliknya jika terlebih lembap, kayu akan mengembang, retak dan merekah.


Nak Kekal Langsing & Miliki Kulit Cantik Berseri, Ikut Jadual Diet Ibu Anak Tiga Ini. Paling Penting Kena Belajar Untuk Uruskan Masa.

Wanita dan kecantikan memang tak dapat dipisahkan. Lebih-lebih lagi bab penjagaan diri terutama dalam mengekalkan bentuk badan.

Tetapi, memasuki fasa berumah tangga, adakalanya sukar untuk mendapatkan bentuk badan asal.

Lebih-lebih apabila sudah mengandung dan melahirkan. Yang dapat badan asal memang bertuah, sedangkan yang lainnya terpaksa berusaha gigih diet dan menjaga makan demi tujuan tersebut.

Tiada lagi rojak, tiada lagi laksa

Menurut sebelum memulakan diet perlu latih diri untuk mengurangkan pengambilan nasi, roti putih, gula dan makanan yang kurang kandungan garam.

Ujarnya lagi, walau sesibuk mana pun perlu luangkan masa untuk diri sendiri dan kena belajar mencuri masa.

Ini jadual diet kurus & cantik kulit wajah

Mungkin anda boleh cuba tips ini jika mahu menurunkan berat badan secara semulajadi. Apa yang penting, anda kena bersemangat dan berdisiplin untuk mendapatkan hasil yang bagus. Selamat mencuba!


Kumur Air Kunyit Atasi Masalah Gigi Berlubang. Serius Kena Cuba Petua Ini!

Sakit gigi memang cukup menyeksakan. Walaupun satu tempat yang bermasalah, tetapi seluruh badan turut menerima kesannya.

Gusi menjadi bengkak, rasa ngilu dan berdenyut-denyut, sukar untuk mengunyah antara yang berlaku bila mana gigi sakit. Sekali gus menyebabkan segala rutin harian yang dilakukan juga menjadi terbatas.

Namun kesengsaraan sebenarnya boleh diatasi dengan cara cukup mudah, menggunakan bahan semula jadi iaitu kunyit.

Menurut kajian yang dilakukan oleh Song J., Dkk. daripada Fakulti Sains Biologi,College of Natural Sciences, Wonkwang University, Korea kandungan utama kunyit yang bernama kurkumin dapat menghalang pembiakan bakteria yang menjadi punca gigi berlubang.

Selain, kunyit juga bermanfaat dalam meningkatkan daya ingatan, menyembuhkan selesema, hidung tersumbat dan sebagainya.

Caranya hanya berkumur dengan larutan air kunyit, sama ada kunyit hidup mahupun kunyit serbuk secara teratur. Ia merupakan salah satu petua untuk mencegah dan mengatasi pembusukan gigi (gigi berlubang).

Di samping itu, jaga kebersihan gigi. Pastikan gigi digosok sekurang-kurangnya dua kali sehari setiap pagi dan sebelum tidur.

Periksa tahap kesihatan gigi dengan melakukan pemeriksaan secara berkala setiap 6 bulan sekali.

Selamat mencuba!


Cuti Bersalin 98 Hari, Kerja 45 Jam Seminggu Bermula 1 Januari. Ramai Sambut Baik!

Penguatkuasaan Pindaan Akta Kerja 1955 yang ditangguhkan sebelum ini, akan dilaksanakan bermula 1 Januari depan tanpa penangguhan lagi.

Memetik kenyataan Menteri Sumber Manusia, V Sivakumar berkata, kandungan pindaan itu melibatkan penambahan cuti bersalin daripada 60 hari ke 98 hari, penetapan cuti paterniti tujuh hari, pengurangan waktu kerja mingguan daripada 48 jam kepada 45 jam serta aturan kerja fleksibel untuk pekerja.

Katanya, perkara ini harus diteruskan kerana undang-undang ini sudah pun diluluskan Parlimen.

“Sebahagian besar pindaan yang dibuat adalah berdasarkan Konvensyen Pertubuhan Buruh Antarabangsa (ILO).

“Pelaksanaan perkara ini yang tertangguh sebelum ini adalah penting untuk kita laksanakan, ia jaminan kepada pekerja,” katanya dalam sidang akhbar di pejabatnya hari ini.

Beliau berkata demikian ketika ditanya sama ada pelaksanaan akta itu perlu ditangguhkan hingga 1 Januari 2024 bagi memberi lebih masa kepada pemain industri dan majikan.
Media sebelum ini melaporkan pindaan Akta Kerja 1955 sepatutnya berkuat kuasa 1 September lalu, tetapi ditangguhkan ke 1 Januari 2023.

Penangguhan itu dibuat susulan pemain industri dan majikan sebulat suara memohon penangguhan atas beberapa faktor termasuk memerlukan sedikit masa berikutan masih dalam proses pemulihan ekonomi.

Sivakumar berkata, selain itu, pindaan Akta Kerja 1955 juga mewajibkan keperluan mendapatkan kelulusan penggajian pekerja asing daripada Ketua Pengarah Jabatan Tenaga Kerja Semenanjung Malaysia ( JTKSM) di bawah Seksyen 60K (4) Akta Kerja 1955.

“Kelulusan penggajian ini untuk penggajian semua kategori pekerja asing di negara ini. Kewajaran untuk majikan mendapatkan kelulusan daripada Ketua Pengarah JTKSM kerana permohonan yang ditolak sebelum ini susulan kegagalan majikan mematuhi undang-undang perburuhan.

“Seksyen 60K(4) Akta Kerja 1955 akan bertindak sebagai saringan awal yang efektif di dalam memastikan majikan yang bakal menggajikan pekerja asing di negara ini mempunyai rekod yang bersih dari aspek kepatuhan kepada standard perburuhan,” katanya.

Sementara itu, ketika ditanya mengenai arahan Perdana Menteri, Datuk Seri Anwar Ibrahim supaya kementeriannya dan Kementerian Dalam Negeri (KDN) memberi perhatian khusus kepada isu kelulusan membawa masuk pekerja asing dalam sektor perladangan, perkhidmatan dan pembinaan, beliau berkata, kemasukan 700,000 pekerja untuk pelbagai sektor sudah diluluskan.

Berdasarkan rekod katanya, sebanyak 87,335 kelulusan pekerja asing diberikan bagi sektor pertanian, perkhidmatan (128,428) dan pertanian (27,053) setakat ini.

“Memang kita faham pelbagai sektor amat memerlukan tenaga kerja ini mengatakan bahawa aktiviti dan produktiviti mereka terkandas disebabkan tidak cukup tenaga buruh.

“Perkara ini dipandang serius kementerian saya… Kita akan lihat dan bantu sektor yang benar-benar memerlukan,” katanya.

Dalam perkembangan mengenai sistem pengambilan pekerja asing menggunakan One Channel System (OCS), Sivakumar berkata, isu sama ada OCS diletakkan di bawah KSM mahupun KDN bukan isunya.

“Apa yang penting adalah hasil akhirnya, sama ada kita dapat pekerja yang cukup atau tidak itu lebih penting,” katanya.

Sumber : Utusan Malaysia


10 Teknik Buat Dapur Segar Berkilat Sebelum Raya, Hanya Guna Lemon Jer. Wanita Ni Kongsikan Caranya!

Untuk memastikan rumah sentiasa bersih serba serbi, memanglah tak mudah untuk dilakukan. penat juga kadang-kadang tapi akan jadi aktiviti yang menyeronokkan apabila melihat hasilnya.

10 Teknik Buat Dapur Segar Berkilat Guna Lemon Sebelum Raya

Semalam Kak Fyza duk belek majalah Impiana keluaran Jun lepas. Baru perasan ada teknik bagus ni. Lagi -lagi kita nak sambut raya korban tak lama lagi. Mesti ruangan dapur berkecah dan kuat bau daging kan.

1- Segarkan peti sejuk
Lemon di potong dua, kulitnya kita kikis dan masukkan ke dalam peti sejuk

2- Loyang karat
Gosok lemon pada loyang yang berbau atau untuk hilangkan kesan karat

3- Pisau dan spatula
Cuci dengan lemon, sebab pisau dan spatula rupanya tak sesuai terlalu kerap kita basuh dengan sabun.

4- Jari kuning berkunyit
Yang ni campurkan lemon dengan baking soda, buat macam doh. Uli kat jari tangan sampai kesan kunyit hilang

5- Jendela berdebu
Ambil lemon kemudian campurkan pada baking soda, tambah air secukupnya. Basuh jendela dengan air campuran tadi. Berkilat memancar cermin tu nanti.

6- Kilatkan lantai
Campurkan lemon dan cuka, mop la sampai lantai bersih. Berkilat kilat lantai dapur.

7-Buang bau hapak

Kulit lemon kau jangan buang, letak dalam kabinet, segar je udara dalam kabinet. Tak hapak.

8- Buang bau hanyir

Kalau lantai masih hanyir bau ikan daging, lepas kau siap mop, kau perah lemon sebagai penyudah.

9- Cuci papan pemotong

Lebihan lemon kau ambil dan gosok cuci papan pemotong supaya tak lekat bau ikan daging

10- Hilangkan kesan kopi

Kalau cawan kau ada kesan kopi hitam hitam tu, kau gosok je dengan lemon dan bilas. Memang hilang.

Ini rupanya sebab yang Kak Fyza cari sendiri macam mana lemon mudahkan kerja kita kat dapur.

Kelebihan lemon:
1- Mampu menjadi agen pembersih yang sangat bagus dan hebat sama macam cuka

2- Bauan sitrus dari lemon memberi kesegaran dan kesan energetik pada kita

3- Asid didalam lemon bersifat anti bakteria, anti septik merupakan pencerah semulajadi .

4- Minyak yang terdapat pada lemon boleh mencuci dengan bersih dan memberi kesan kilatan. (Konsep hanya minyak menarik kotoran berminyak)

Kak Fyza percaya pada bahan asas semulajadi semua berguna janji kita tahu dan ada ilmunya. Lepas ni korang beli lemon selain untuk masakan atau buat air detox, sebaiknya tidak terus dibuang lebihan lemon tu. Banyak sangat kegunaan.

Boleh #Share tips dapur berkilat dengan lemon ni, mudah dan yang penting kita tak bazirkan lebihan lemon kita dah guna.

Fyza Shah
Suka tips DIY.


Inspirasi Cara Didikan Orang Tua Ustazah Asma Harun. Ini Rahsianya!

Setiap orang ada cara didikan tersendiri dalam mendidik anak-anak. Namun, kadang kala, kena juga tahu ada ilmu keibubapaan atau cara orang dulu-dulu.

Perwatakannya yang lembut dan lantunan intonasi suara lembut tetapi penuh penegasan semasa memberi ceramah agama dan keibubapaan menjadikan perkongsiannya inspirasi kepada followernya. Malah telah tular hingga cecah lebih 4K share.

Ikuti perkongsiannya.

بسم الله الرحمن الرحيم. الحمد لله رب العالمين.

36 tahun yang lepas saya lahir di kampung Batu 6, Kuala Terengganu. Ibu tercinta bernama Fikriah binti Awang, seorang guru fizik. Ayah tersayang Harun bin Ismail seorang peniaga (kedai Nasi Ayam Bt 6) dan juga pendakwah. Salasilah, Tok Guru Haji Abbas adalah moyang, Ustaz Haji Awang Abu Bakar adalah datuk saya.

Adik beradik 10 orang, Najihah, Asma’, Ibrahim, Aishah, Abdul Hadi, Asiah, Siti Khadijah, Siti Aminah, Muhammad Nasrullah dan Nabilah.

Alhamdulillah, kami membesar dengan kasih sayang, disiplin dan didikan agama yang baik. Sedikit perkongsian biasa, kami 10 beradik semuanya belajar dan khatam alQuran dengan emak ayah. Waktunya selepas maghrib dan subuh. Alhamdulillah.

Sesibuk dan sepenat mana pun, mereka tetap disiplin mengajar semua anak-anak. Itulah juga yang selalu diingatkan oleh emak saya, supaya mengajarkan sendiri anak baca AlQuran.

Satu lagi, waktu makan mesti berjemaah, dilarang makan sendiri² walaupun ketika itu dah lapar (pandai²lah sementara tu isi perut dengan biskut ke), kalau dah kenyang pun kena duduk di meja makan bersama ², kena buat² lapar .

Daripada kecil Emak Ayah istiqamah bawa anak² hadir kuliyah Jumaat Tok Guru Haji Hadi di Masjid Rusila, sehingga adik ke 10 pun begitulah rutinnya. Walaupun kami tak faham apa² lagi tapi memang suka pergi sebab boleh pergi pantai dan beli macam² makanan daripada gerai yang sangat banyak.

Hampir setiap hujung minggu pula Emak Ayah akan bawa ke mana², taman mainan dan pantai lah selalunya, asyik berkelah aje. Memang mereka rajin bawa anak² berjalan walaupun tempat sama sahaja. Kereta sedan dengan jumlah yang ramai kami duduk sambil beribakan adik². Semua wajib ikut walaupun dah besar.

Saya boleh simpulkan, usaha Emak Ayah secara berterusan memastikan kami adik beradik sentiasa bersama dan berjemaah. Saling berkasih sayang dan menghormati. SubhanAllah, moga Allah rahmati dan ganjarkan SyurgaNya buat semua Ibu Bapa.

Pengajian saya bermula daripada PASTI, Darul Taqwa, SMU (A) Darul Anuar Pulau Melaka, SMU (A) Maahad Muhammadi Lilbanat KB, KUSZA, alAzhar Mesir dan OUM. Doakan rezeki ke PHD. InsyaAllah.

Pengalaman bekerja di JAKIM dan Jabatan Agama Islam Negeri Sembilan bermula 2008. Sebagai Pen.Pengarah Bahagian Undang² Keluarga Islam dan Pen.Pengarah Bahagian Halal. Meletakkan jawatan pada 2017.

Ketika Umur 22 tahun, saatnya Allah temukan saya dengan seorang lelaki, suami dan ayah yang sangat baik. Tengku Fazli bin Tengku Yahya, orang Kuala Besut, Terengganu.

Selalu beliau dipanggil ustaz sebab isterinya ustazah . Beliau seorang pensyarah dalam bidang chemical engineering. Alhamdulillah, kami dikurniakan Allah 7 orang anak, Atikah, Luqman, Maisarah, Imran, Sofwan, Raihanah dan Fatimah.

Apa kebaikan atau kelebihan yang dilihat oleh manusia tentang saya, hakikatnya kerana susah payah didikan Emak Ayah, dan seorang suami yang sangat sabar, memahami, prihatin, pendengar setia, serta tidak jemu memberi nasihat dan semangat kepada saya.

SubhanAllah, hanya Allah sebaik² yang memberi ganjaran atas segala kebaikan mereka, Moga saya kuat berusaha untuk memperolehi redha daripada Emak Ayah dan redha seorang Suami.

Saya tak pernah share cerita peribadi kerana segan. Namun sempena hari lahir hari ini, sekadar mengimbau dan muhasabah akan perjalanan usia yang Allah kurniakan.

SubhanAllah, saya hanya orang biasa² sahaja, yang diberi sedikit kemampuan dan amanah untuk menyampaikan, mohon doakan terus kuat untuk melangkah, mohon teguran bila saya buat salah.

Terima Kasih atas semua ucapan dan doa, mohon maaf yang tidak terbalas. kembali semua doanya kepada sahabat sekalian.

*Gambar 18 tahun yang lepas.

Asma’ binti Harun

Moga jadi inspirasi mendidik anak-anak.


“Kalau Meninggal Serentak, Kesian Kat Waris Nak Uruskan.” Wanita Ini Tunjuk Cara Susun Dokumen Dalam Fail Mengikut Kategori Termasuk Faraid, Mudah Nak Uruskan Harta.

Ajal maut di tangan Allah. Tak kira usia kita muda atau tua dan kita tetap akan dijemput-Nya. Tapi tak tahu bila. Ingatlah bahawa mati itu terlalu hampir dengan kita.

Justeru sudah pastinya mempersiapkan diri dengan melakukan amalan ibadah, sedekah dan amalan kebaikkan serta mendidik anak-anak supaya menjadi anak yang soleh dan solehah.

Namun, bagi yang mempunyai harta, tidak salah untuk memudahkan urusan waris setelah ketiadaan kita nanti. Salah satunya dokumen-dokumen penting untuk digunakan berkaitan dengan pelbagai urusan.

Menarik dengan perkongsian wanita ini apabila menyediakan 10 jenis file yang diasingkan mengikut kategori.

Nak tahu caranya, jom kita lihat untuk dijadikan panduan.

10 file mengikut kategori

1) Dokumen penting

2) Akademik

3) Kerjaya

4) Rumah

5) Kenderaan

6) Pinjaman

7) Takaful

8) Kesihatan

9) Faraid

10) Sulit dan persendirian

Boleh dipraktikan untuk kegunaan ketika kecemasan supaya mudah untuk waris uruskan apa yang sepatutnya.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Patutlah Tak Perlu Tengking Anak Jika Marah Sangat. Dr Ini Jelaskan Sebabnya.

Kenapa perlu tengking anak? Kadang ada perangai anak yang buat kita geram dan menyirap

– dia pukul adik dia
– dia kacau kakak dia
– dia tumpahkan air tanpa sebab
– dia koyakkan buku tanpa sebab
– dia main barang mekap
– dia berguling dan melalak

Mak mana yang tak geram dan marah kan?

Kadang rasa nak bebel
Kadang rasa nak rotan
Kadang rasa nak cubit
Kadang rasa nak tengking
Kadang rasa nak jerkah

Tapi kita semua kena tahu bahawa otak anak kita masih dalam fasa pertumbuhan dan perkembangan

Mereka bukan macam kita yang dewasa ni. Kita yang dewasa ni :-

– Self control kita dah matang
– kawalan emosi kita dah matang

Ya, kerana Prefrontal Cortex kita, tempat otak proses dan buat keputusan dah betul betul matang

Sedangkan otak anak kita? Ianya masih dalam fasa berkembang

– mereka sedang belajar kawal emosi
– mereka sedang belajar buat keputusan
– mereka sedang belajar bezakan baik buruk
– mereka sedang belajar mendengar arahan dan bebelan

Bersabarlah wahai ibu

Anak buat hal ni tak lama. Sampai masanya semua ini akan berlalu juga. Tapi percayalah cakap saya. Ketika semua ini dah berlalu, perangai kecil mereka lah paling ibu semua akan paling rindu.

Kerana di saat inilah, mereka paling perlukanmu.

Kredit: Taufiq Razif


Begini Cara Memilih Garam Untuk Masakan, Agar Kekal sihat.

Kita semua tahu kemudaratan garam. Ia akan meningkatkan tekanan darah dan akhirnya menyebabkan masalah kardiovaskular.

Namun kita tidak dapat mengelakkan pengambilannya dalam makanan yang kita makan setiap hari.

Kita meletakkan sedikit garam agar makanan kita menjadi sedap. Tetapi apakah manfaat yang dapat dari pemilihan garam yang terbaik?

Pengambilan makanan yang berproses (makanan yang dibungkus) yang biasa dijual di rak pasaraya besar selalunya mengandungi kandungan garam yang tinggi. Ia telah ada dalam makanan berproses tersebut. Pengambilan garam tambahan sudah tentu akan menyebabkan tahap pengambilan garam (terutamanya sodium) sangat tinggi.

Panduan Kesihatan Eropah dan Ametika Utara mencadangkan orang dewasa tidak mengambil lebih dari 1500 mg sodium setiap hari. Sodium adalah mineral yang menyebabkan rasa masin. Semakin banyak sodium di dalam garam tersebut, semakin masin rasanya.

Sumber garam yang biasa kita perolehi adalah garam laut. Ia dikenali sebagai garam laut (sea salt). Ia boleh didapati dalam pelbagai warna seperti putih, kelabu atau merah jambu. Namun itu tidak penting. Yang penting kandungan dalam satu pek garam tersebut.

Garam laut yang terbaik adalah garam yang kurang diproses kerana semakin lama ia diproses semakin kurang kandungan garam-garam penting di dalamnya. Ia juga sebaiknya tidak dicampur dengan pewarna atau pengawet yang bertujuan untuk mewarnai dan mengekalkan bentuk hablurnya.

Setakat ini ramai yang mengatakan Pink Himalayan Salt adalah yang terbaik. Namun cuba perhatikan kandungan sodium, potassium dan magnesium yang tertulis pada label packagingnya.

Garam Bukit pula adalah garam yang diperolehi dari daratan apabila sumber air dari kawasan perbukitan menjadi kering dan meninggalkan garam pada dasar kolam.

Selalunya garam yang berproses sama ada dari laut atau bukit, akan mengalami kekurangan zat iodine. Iodine sangat penting bagi fungsi kelenjar tiroid dan perkembangan fungsi otak.

Namun begitu sumber iodine boleh diperolehi dari
sayur-sayuran hijau, rumpair laut (seaweed), susu, ikan dari lautan dan garam laut yang tidak berproses.

Secara kesimpulannya garam yang terbaik adalah garam yang mempunyai tahap sodium yang rendah, tetapi masih mengekalkan tahap potassium dan magnesium yang mencukupi.

Semoga bermanfaat.

sumber: Dr Zubaidi Hj Ahmad


“Hati Ibu Kan.. Pergi Mana Pun Tetap Ingat Anak..”, Borong Baju Pasar Malam, Ramai Puji Sikap Datin Shahida

Ada sesetengah orang, tak kisah nak beli baju kat mana pun walaupun di pasar malam tapi selesa dipakai, memang itu la yang menjadi sasaran untuk di borong!

Bukan itu sahaja, banyak lagi pilihan lain seperti tudung, kasut, malah sarung bantal tu menjadi perhatian orang setiap kali ke pasar malam atau pasar pagi. Memang ‘syurga’ dan tempat ‘me time’ untuk wanita lah boleh beli macam-macam!

Tidak ketinggalan, Datin Shahida juga berkongsi ‘hobi’ seperti mak-mak yang lain dengan membeli pakaian untuk anak-anaknya di pasar.

Dalam video yang dikongsikan di laman Instagram , kelihatan Datin rambang mata memilih baju untuk anak-anak kesayangan dengan kapsyen hati ibu kan.. pergi mana pun tetap ingat anak.. anak gembira ibu akan bahagia, kasih sayang ibu pada anak tidak ternilai….

“Hati mak2 mcm ni kan…pergi pasar nak beli ikan pun masih sibuk ingat anak… siapa mcm saya ?”, katanya.

Perkongsian itu meraih pujian dari pengikutnya yang menyatakan bahawa Datin Shahida tidak memandang nilai dalam membeli, malah riak wajahnya juga gembira dapat belikan untuk anak-anaknya. Bukan itu sahaja, anak-anaknya juga turut gembira dapat baju baru siap ucapkan terima kasih kepada mama mereka.

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


“Makyong Jangan Tengok Emas Je. Cimpan duit, beli cucu adik!” Membebel Dalam Voice Note Sebelum Tidur, Gelagat Anak Ni Undang Tawa!

Lucu dan buat ramai terhibur, demikianlah yang boleh diungkapkan tatkala melihat video yang tular baru-baru ini

Video yang dikongsikan menerusi tiktok itu memaparkan seorang kanak-kanak perempuan ‘membebel’ di dalam voice note WhatsApp. Dengan loghatnya itu membuatkan ramai terhibur.

Antara lain bebelannya adalah meminta semua untuk tidur dan jangan asyik bermain telefon. Apa yang melucukan, dia sempat meninggalkan pesanan  buat mak longnya supaya menyimpan duit beli mainan dan Susu untuknya.

Selain itu, dia menasihati agar tidak bermain TikTok, game PUBG, dan juga jangan asyik tengok emas saja.Cara bebelan tersebut tak ubah seperti mak-mak memarahi anak.

Video tersebut dimuat naik oleh @iliayuni_, kelihatan kanak-kanak itu menghantar beberapa voice note di dalam group WhatsApp keluarganya.


Diana Danielle Luah Rasa Syukur Farid Kamil Pandai Santuni Anak-Anak. Deep!

Suka duka pahit manis ada lah rencah dalam sebuah rumahtangga. Biarpun dilanda pelbagai kontroversi, pasangan muda tetap teguh dengan dugaan yang melanda perkahwinan mereka.

Sebagaimana perkongsian pelakon Datin Diana Danielle, melalui coretannya meluahkan isi hatinya bahawa bersyukur mempunyai suami seperti Datuk Farid Kamil yang sentiasa pandai santuni anak-anak.

Ikuti perkongsiannya.

ITULAH TAKDIR KEHIDUPAN

“D akan selalu dalam diam terharu dgn hubungan Aurora & Babah sbb dulu D sekejap sangat rasa kasih sayang seorang Ayah. Itulah takdir, itulah kehidupan.

Saya syukur ibu saya masih hidup, dia yg korbankan segalanya utk saya, dia peneman, dialah pembimbing.

dan saya syukur saya ada suami yg sayang anak-anaknya seluruh jiwa raganya.

Mereka dapat rasa gomolan seorang Ayah, teguran, kasih sayang.

DOAKAN AGAR ANAK-ANAK HARGAI HUBUNGAN ERAT KEKELUARGAAN

Masa akan berlalu dgn pantas, semoga hubungan ini akan buat anak-anak kita tak lekang doa di bibir bila kita tak ada nanti. No matter what, until this day I always pray for my dad, just cause he is my dad.


Guna Tiga Bahan Ini Jika Mahu Kekal Cantik, Jelita Dan Kurus

Jika anda jenis yang suka makan tetapi tidak mahu berat badan naik, mungkin petua ini boleh boleh. Bukan itu sahaja,  makanan ini juga boleh menjadi suplemen harian untuk cantik, jelita, dan kurus.

Tak percaya, jom cuba dulu petua daripada Zamira Mohammad Ali menerusi laman Facebooknya.

Bahan-bahan

Chia seed

3 biji buah kurma 3 biji

250 ml air kosong dalam

Caranya :


“Tanam Jenazah Mak Secepat Mungkin.” Anak Ralat & Terkilan Baru Terjumpa Nota, Kelengkapan Urus Jenazah Mak

“Pohon tanam jenazah mak secepat mungkin. Tidak perlu tunggu sesiapa.”

Itu nota pesanan terakhir yang ditinggalkan pesara polis, Allahyarhamah Muhyizan Muhyi kepada tiga anaknya sebelum meninggal dunia akibat barah usus pada 6 Mei bersamaan dengan 5 Syawal lalu.

Namun apa yang menyedihkan, nota itu baru ditemui tiga anaknya selepas arwah selamat dikebumikan.

Menurut Nor Azuana, 36 nota itu ditemui oleh adiknya, Nur Asyikin, 34, dalam almari baju ketika mereka bersama-sama mengemas bilik tidur arwah ibunya dengan adik bongsu, Muhammad Aizuddin, 30.

Kisah tersebut tular dan mendapat perhatian ramai selepas Nor Azuana, berkongsi menerusi Facebooknya.

Menurut Nor Azuana, nota itu ditemui bersama bungkusan berisi tudung berwarna putih, kain batik panjang, kain batik lapik, plastik lapik tilam dan telekung.

“Emak memang ada beritahu mengenai kelengkapan pengurusan jenazah disediakannya, seingat saya pada awal tahun ini namun saya dan adik-beradik tidak ambil pusing sangat kerana enggan berfikir ke arah itu.

“Lagipun, emak sihat ketika itu dan tak sangka pula ia petanda arwah akan meninggalkan kami.

“Saya menangis selepas membaca nota itu malah rasa ralat dan terkilan kerana tidak dapat gunakan kelengkapan itu bagi menguruskan jenazah emak.

“Saya bagaimanapun tetap lega kerana urusan pengebumian di Tanah Perkuburan Kampung Temoh Stesen, Temoh, Perak iaitu kampung halaman emak berjalan lancar,” katanya menerusi perkongsian bersama Harian Metro.

Tambah Nor Azuana yang bekerja sebagai jururawat, ibunya disahkan menghidap barah usus tahap empat pada 27 Februari lalu iaitu dua hari selepas tiba di rumahnya di Taman Rambai Idaman, Bukit Rambai, Melaka.

“Emak menetap di Taman Murni, Gurun, Kedah bersama abah (Masshar Ahmad, 62) manakala kami tiga beradik tinggal berasingan dengan keluarga masing-masing.

“Pada 25 Februari lalu, emak datang ke rumah saya untuk membantu menjaga anak saya selepas pengasuh anak positif Covid-19.

“Emak sihat pada mulanya sebelum mengadu sakit perut dua hari kemudian dan sebaik dibawa ke hospital, doktor mengesahkan emak menghidap barah usus tahap empat. Lapan hari juga emak tidak sedarkan diri di hospital sebelum dibenarkan pulang pada 14 Mac.

“Sejak itu, emak tinggal terus di rumah saya dan sempat juga saya menjaganya termasuk bantu tukarkan beg stoma serta lampin pakai buang selepas pulang kerja,” katanya.

Selain itu, menurut Nor Azuana, selain meninggalkan kiriman nota, ibunya juga ada menunjukkan petanda lain sebelum meninggal dunia.

“Paling tak dapat lupa, emak beritahu keinginannya untuk raya betul-betul tahun ini kerana dia dapat rasakan ini (raya) yang terakhir namun satu juadah raya pun dia tidak jamah.

“Allah lebih sayangkan emak dan saya bersyukur kerana ada di sisinya sebelum menghembuskan nafas terakhir walaupun berasa emak pergi terlalu cepat dan belum puas menjaganya.

“Abah juga masih sedih dan tidak boleh bersendiri kerana ke mana saja pergi, emak yang akan temankannya. Kini, kami adik beradik bergilir-gilir menjaganya,” katanya.

Dalam pada itu, Nor Azuana mengucapkan terima kasih kepada mereka yang mendoakan ibunya selepas dia berkongsi kisah berkenaan di FB.

“Niat saya berkongsi kisah itu sekadar untuk meluahkan perasaan. Diharap perkongsian itu jadi peringatan buat kita semua untuk bersedia ke alam sana kerana mati itu pasti,” katanya.


Tak Tahu Bila Lagi Boleh Terbang, Juruterbang Ini Berpakaian Uniform Buka Gerai Makanan.

Gara-gara pandemik covid-19 yang melanda seluruh dunia banyak sektor ekonomi terjejas termasuk industri penerbangan.

Malaysia turut terkesan akibat serangan virus yang bahaya ini. Ekoran itu, negara terpaksa mengambil dasar ‘tutup pintu’ buat sementara waktu untuk sebarang pelancongan di luar negara bagi mengelak penularan wabak ini.

Impaknya telah mengakibatkan ramai pekerja industri penerbangan ditamatkan perkhidmatan

Begitulah juga yang dilalui oleh seorang juruterbang ini yang dikenali sebagai Captain Azrin Mohamad Zawawi yang kini membuka gerai makanan di Subang dengan nama Kapten Corner.

Menerusi perkongsian bapa beliau menerusi facebook miliknya, Mohamad Zawawi Ahmad mewar-warkan agar datang ke gerai makanan anaknya yang menjual mee kari, meehoon sup, laksa utara dan rojak buah.

Menurutnya lagi, tidak tahu sampai bila anaknya akan memakai kembali uniform itu ekoran kemelut industri penerbangan kini.

Dalam pada itu, perkongsian ini telah mendapat pujian daripada warganet.

Rata-rata mengucapkan tahniah usaha yang dilakukan oleh captain ini. Malah gerai makanan ini turut dipuji dengan kebersihannya.

Apa yang pasti, tidak toleh kebelakang lagi bagi meneruskan kelangsungan hidup.

Biarpun jauh beza kerjaya dulu dengan sekarang, namun ia tetap mempunyai misi yang sama iaitu untuk memastikan keluarga dapat menjalani kehidupan dengan baik.

Sumber: Mohamad Zawawi Ahmad


“Buat Kerja Dapat Upah.” Aktiviti Ketika PKP, Ibu Ni Buka Kedai Dalam Rumah. Anak Beli Guna Duit Jutaria. Kreatif!

Dalam menghadapi wabak Covid-19 ini, semua orang diminta untuk tinggal di rumah dan elakkan diri daripada keluar kecuali hanya untuk membeli keperluan dapur sahaja.

Tidak dinafikan ramai yang mengeluh bosan, mahu keluar dan pelbagai lagi rungutan apabila Perintah Kawalan pergerakan (PKP) dilaksanakan, namun ketahuilah ini adalah salah satu kaedah untuk memastikan kita dan keluarga tidak terdedah pada wabak yang kian meruncing ini.

Disebabkan PKP dipanjangkan lagi, maka ummi ambik peluang buka ‘kedai’ dalam rumah ni..

Sapa buat kerja, dapatla duit Jutaria. Pastu kumpui2, boleh la mai singgah kedai ummi. Tapi.. tapi setiap anak ada had membeli jgk la especially utk keropok. 😁✌🏻

Good idea!

Kredit: Farhana Ibrahim


Wanita Lahirkan Bayi Seberat 5 Kg, Sama Berat Bola Boling

Seorang Wanita lahirkan bayi seberat 5 kilogram iaitu sama berat dengan saiz sebiji bola boling.

Memetik berita dalam Mirror, wanita yang dikenali sebagai Helen Sellers, 34, berkata beliau sudah diberi amaran tentang fizikal bayi yang agak besar semasa hamil dahulu tetapi tetap terkejut apabila sudah melahirkannya.

Bahkan di kalangan keluarganya juga turut bertaruh untuk meneka berat bayi dalam kandungannya dan salah seorang sepupunya meneka berat bayi Helen lebih kurang 5 kilogram. Namun bagi Helen tekaan tersebut agak ‘nakal’.

Bagaimanapun bila bayi yang diberi nama Celia dilahirkan, doktor dan jururawat terkejut semasa menimbang bayi tersebut yang mencecah berat 5 kilogram lebih.

Helen yang berasal dari Leeds, Yorkshire bersama suaminya, Carl turut mempunyai seorang lagi anak bernama Roman yang juga mempunyai berat badan berlebihan iaitu 4 kilogram semasa dilahirkan.

Katanya, Carl mempunyai ketinggian 6 kaki 7 inci, tetapi dia bukanlah seorang bayi besar, jadi kami tidak pasti kenapa Celia boleh mempunyai berat berlebihan.

Semasa hamil, saya dimaklumkan bahawa bayi ini berkemungkinan besar tetapi tidak sebesar Roman.

“Saya tidak menyangka Celia seberat itu dan tekaan sepupu saya ternyata betul ketika kami bermain tekaan berat badan bayi dalam perut saya,” katanya, lapor Mirror.

Oleh kerana berat yang berlebihan, Celia terpaksa memakai pakaian untuk bayi berusia tiga ke enam bulan sebaik dilahirkan kerana tiada pakaian yang sesuai untuk bayi yang mempunyai berat sepertinya.

Menurut Helen dia telah membeli beberapa pakaian dan barangan bayi dari usia kosong hingga tiga bulan dan kini Celia sudah memakai pakaian bayi berusia 3 hingga 6 bulan.

Helen turut mendedahkan bahawa bidan hospital memberikan reaksi lucu terhadap saiz Celia semasa lahir.

“Bidan ketawa sedikit dan mengatakan dia betul-betul besar. Celia menjadi topik perbualan di wad, dan mereka semua mahu datang melihatnya kerana saiznya sangat besar.”

Untuk melahirkan Celia, Helen terpaksa menjalani pembedahan dan mengambil masa yang lama untuk mengeluarkannya. Sejujurnya, dia mahu melahirkan bayi secara normal, tetap berasa lega tidak melakukannya kerana tak pasti bayinya boleh keluar atau tidak katanya seperti dilaporkan Mirror.

WEBINAR SAYANG ANAK KETAT-KETAT

Sertai Webinar Keibubapaan PERCUMA tahun ini secara virtual. Anda bukan sahaja dapat belajar pelbagai ilmu keibubapaan daripada panel-panel seperti Prof Madya Dr Nik Salida, Ibu Rose, Dr Ahmad Rostam, Puan Maryam Jamadi, Puan Azlina Roszly dan Irma Hasmie tetapi juga berpeluang menang hadiah cabutan bertuah.


“Saat Permata Hati Sudah Kaku & Biru, Aku Tak Mengalah Bantu Dia.” Luahan Sayu Ibu Kehilangan Anak Akibat Tersepit Celah Katil.

Pemergian insan tersayang secara mengejut memang meninggalkan impak yang cukup besar pada diri. lebih-lebih lagi jika ia melibatkan orang yang terdekat dan amat disayangi.

Namun siap kita mampu menolak ketentuanNya. Jagalah bagaimana sekali pun, jika sudah tertulis di Luth Mahfuz, maka kita tak mampu untuk menidakkan apa yang berlaku. Cekal, kuatkan hati dan iman. Pasti ada hikmah di sebaliknya.

Anak kecilnya meninggal dunia akibat kekurangan oksigen dalam satu insiden tersepit di katil.

Bismillahirrahmanirahim

Sebenarnya mama  tak kuat nak ceritakan….tapi mama nak share dengan kawan-kawan..dalam kebaikan ada keburukan…

Banyak yang tanya macam mana kejadian berlaku..ada yang kata-kata belakang, konon mama cuai…tapi ibu mana yang nak anak dia jadi macam ni.

Sini contoh yang Pia boleh gambarkan…beginilah kedudukan arwah waktu itu masa Pia nak ambil menyusukan dia…muka dia sepenuh hadap tilam tu…waktu kami tinggalkan dia untuk makan dia sedang tidur…dan arwah baru pandai pusingkan badan…

Dia tak jatuh ye….dia terselit….banyak salah faham kata dia jatuh…tak… doktor pun sahkan dia tak ada pendarahan apa-apa..cuma otak dia bengkak kerana kekurangan oksigen..

Pia share supaya kita berhati-hati
Jenis katil baby macam nie… Pia tak salahkan katil ni….cuma mungkin uolss boleh berjaga-jaga  kalau ada yang guna katil jenis nie…
Sebab kain jaring dia boleh lentur ikut badan….kalau ada ruang..jangan biarkan ruang tu ada sikit pun….

Kalau orang tanya baju siapa yang dia pegang waktu tidur …

Ni insan kehilangan nak bercerita ..

Baju belang-belang tu adalah baju wildan syurga ku…baju yang dipakai saat aku seperti orang gila dalam kereta menjerit meminta semua kereta memberi laluan padaku untuk aku bantu permata hati aku ni dengan penuh harapan…!!di saat permata hati ni sudah kaku dan biru…tapi aku tak pernah mengalah untuk bantu dia…

Bantal bersarungkan mickeymouse tu adalah bantal dia setiap kali dia tidur..itulah bantal peneman tidur dia..bantal yang membuat dia tidur nyenyak smpai bau bantal tu sebau dia sikit pun tak lari…bau tu..dan disaat akhir pun bantal ni diletak disisinya…

Kain batik ni…kain yang setiap kali aku guna untuk lapik permata hatiku selepas mandikan dia..kat kain ni juga ada bau dia tau…

Huzairy suka sangat tidur berselimutkan kain batik tu…

Banyak lagi mama nak citer pasal awak sayang.

Semalam 40 hari adik..mama buat bacaan yassin adik…dah 40 hari mama memendam rindu rupanya sayang…kita berjauhan disini…tapi mama akan pastikan dan usaha untuk kita jumpa disana….In sya Allah…

Adik nak tahu?ada orang cakap mama gila…kena berubat!! sebab selalu g ziarah kubur adik…orang yang cakap tu gila kan…sebab gila takut dengan kematian….ikut hati mama,mama nk lempang je org yang cakap tu…

Huzairy anak mama…Ibu mana tak rasa kesunyian kehilangan anak sayang..bukan  tak redha tapi orang yang kehilangan sahaja akan rasa dan memahami mama….huzairy bukan pergi waktu lahir…huzairy mama dah jaga..dah susukan..dah mandikan..gurau-gurau dan tentu2  tak sakit..mana mama tak terasa semua tu sayang…tapi mama masih waras..mama akan sedaya upaya untuk teruskan kehidupan ni walaupun jiwa ini rasa kosong separuh..sebab mama percaya janji Allah tu pasti….adik sedang berbahagia ditaman syurga…

Semoga Anak mama bahagia ditaman syurga…
Maafkan mama sayang….
Al-fatihah


“Abang Masukkan Jari, Jadi Sakit.” Anak Perempuan 4 Tahun Dicabul Anak pengasuh, Ini Yang Ibu Bapa Patut Buat Elak Anak Kena Cabul.

Kes cabul dikalangan kanak-kanak tidka boleh dipandang ringan. kes sebegini sudah terlalu banyak dilaporkan oleh media. Paling merunsingkan, si pelaku adalah orang terdekat yang paling dipercayai.

Justeru, sebagai ibu bapa seharusnya memainkan peranan dalam hal ini bagi mengelakkan anak-anak menjadi mangsa.

Semoga kisah ini menjadi teladan untuk ibu bapa lain supaya berhati-hati dalam menjaga keselamatan anak-anak. Dalam masa yang sama kena bertindak dengan mendidik anak-anak kita tentang perkara ini.

“Saya tak percaya siapa-siapa!” Kata seorang pesakit kepada isteri saya.

Meskipun sesi telah berjalan lama, emosi pesakit ini masih belum dapat ditenangkan. Iyalah, itu adalah sesi yang pertama. Memang kes-kes macam ini kena lalui beberapa sesi.

Pada mulanya dia tak banyak bercerita. Namun akhirnya dia berani untuk buka mulut.

Dia bukan sengaja untuk selalu tidak ke tempat kerja. Kerap ambil cuti. Sampai cuti tahunan habis. Ambil pula cuti tanpa gaji. Akhirnya bila hujung bulan gaji jadi sikit. Tekanan!

Pesakit ini dirujuk ke hospital kerana major depression disorder (MDD). Dia jadi marah tiba-tiba. Menangis tiba-tiba tanpa sebab. Terlalu berfikir dan selalu berdebar-debar. Takut dengan macam-macam benda.

“Saya tak sangka anak dia buat macam tu. Anak lelaki dia baru tingkatan 1,” air mata pesakit tadi mula jatuh. Dia mula tak tenteram.

Anak perempuan pesakit ini berusia 4 tahun. Dicabul oleh anak lelaki pengasuh. Entah berapa lama dah jadi, tak diketahui.

Cuma akhirnya dapat tahu bila satu hari anak dia mengadu sakit di kemaluan masa mak dia mandikan dia. Anak dia kata anak pengasuh masukkan jari ke kemaluan. Jadi sakit.

“Lama dah ke abang L buat macam tu?” Soal pesakit tadi ke anak dia.

“Dah lama. Tapi sebelum ni usik usik je,” balas anak tadi.

Luluh hati mak ini. Anak yang dijaga sehabis baik diperlakukan begitu oleh orang lain.

Menambah tekanan bila ditanya ke pengasuh, dia dimarahi. Malah diugut pula.

“Kalau pergi buat laporan polis, aku pun akan buat laporan polis juga. Kau tuduh anak aku buat bukan-bukan. Percaya sangat cakap budak umur 4 tahun!”

Eh, aku pula geram. Hah! Akhirnya laporan dibuat, pemeriksaan hospital mengesahkan memang anak dia dicabul dan ada kesan tusukan.

Maka sejak itu pesakit ini tadi tidak percayakan siapa-siapa. Termasuk timbul ragu-ragu dan ketakutan kepada suami sendiri. Jadi depresi.

Dia tak pergi kerja sebab dia nak pastikan dia sendiri jaga anak dia. Tengok depan mata. Ada selalu sebelah anak dia. Begitu.

Kalian semua, ini sedang berlaku. Malah banyaknya kes begini di negara kita.

Ada banyak pemangsa yang datang daripada pelbagai latar belakang dan perhubungan. Ada yang jauh, ada yang memang keluarga terdekat.

Ya Tuhan, dunia apa yang kita sedang hadap ini? Menakutkan.

Bukanlah niat saya untuk menimbulkan ketakutan kita buat orang sekeliling kita. Tapi kita kena bertindak dengan mendidik anak-anak kita tentang perkara ini.

Maka pesan saya;

1. Ajar mereka soal menjaga kehormatan mereka daripada disentuh oleh orang lain. Sesiapa sahaja dilarang menyentuh kemaluan mereka. Sebut sungguh supaya kes begini boleh kita jauhkan.

2. Berhati-hati memilih pengasuh. Kenali juga keluarga terdekat pengasuh. Suami dia kerja atau tidak, anak pengasuh umur berapa, ada sesiapa lagi tak yang tinggal di rumah pengasuh.

3. Ajar anak sensitif dengan persekitaran. Rajin berbual dengan anak-anak. Supaya anak-anak tidak rasa janggal untuk berkongsi masalah dengan kita.

Bila kes macam ini berlaku, kesannya bukannya kecil. Bukan satu-satu keluarga tapi mungkin akan meruntuhkan sebuah rumahtangga. Iya, rumahtangga mangsa tahu, bukan rumahtangga si pemangsa tadi.

Kesannya juga akan kekal lama. Pada emosi mangsa dan keluarga mangsa tadi. Macam saya pernah tulis sebelum ini, kadang sampai mangsa ini dewasa. Boleh jadi Post Traumatic Stress Disorder bertahun lama.

Allahu.

Kawan-kawan, semoga kita sentiasa dalam kasih sayang Tuhan. Sebarkan demi kebaikan kita bersama.

Sekian.

Firdaus Mokhtar,
Kasihanilah kami wahai Tuhan.


Miss V Lebih Ketat & Mantap Dengan Jus Detoks 7 Bahan, Wanita Sudah Bersuami Wajib Amalkan!

Menjadi wanita bergelar isteri haruslah sentiasa menjaga kecantikan diri sendiri. Kebersihan diri antara yang wajib wanita berikan perhatian setiap hari. Paling tidak haruslah berpakaian kemas dan wangi buat suami.

Rutin wajib yang semua wanita bersuami kena amalkan salah satunya adalah mengamalkan jus detoks. Jus detoks rahim pula adalah bonus untuk wanita. Suami pun tumpang sekali gembira kalau isteri pandai menjaga keperluan yang satu ni.

Mana taknya, selain dapat bersihkan rahim, miss v juga bertambah ketat dan tak berbau lepas amalkan jus detoks ringkas ni.

Cuba amalkan resepi homemade yang ringkas ini setiap kali lepas haid. Tak sukar nak buatnya, campakkan kesemua bahan dalam periuk dan biarkan mendidih
sahaja. Senang!

Bahan-bahan:
3 inci halia
3 inci kunyit
2 batang serai
2 helai daun pandan
3 biji manjakani
Air asam jawa sikit
Gula merah atau boleh ganti madu atau gula batu

Caranya:
1. Rebus semua herba dalam periuk hingga airnya bertukar warna kuning.

2. Tambahkan air asam jawa dan gula merah.

3. Biarkan mendidih sekejap dan tutup apinya.

4. Biarkan air rebusan menjadi suam dan terus diminum.

Lebihannya bolehlah disimpan di dalam peti sejuk. Jangan takut untuk amalkan jus ini kerana rasanya tidak pahit malah baunya juga harum disebabkan ada
serai dan daun pandan.

Mahu lebih hebat lagi, anda juga disyorkan untuk tambahkan daun sireh atau daun kencur. Bagi ibu yang menyusu pula, boleh tambahkan sedikit halba atau
habbatus sauda. Selamat mencuba!

Sumber: Fyza Shah


Kongsi Tip Bagaimana Nak Tarik Minat Anak Suka Belajar, Ini Yang Dikongsikan Wanita Ini. Menarik!

Ada segelintir anak-anak kita yang masih belum boleh membaca walaupun sudah melangkah masuk ke alam persekolahan. Kurang minat untuk belajar mungkin menjadi sebab anak ini tidak boleh membaca seperti rakan-rakan lain.

Sebenarnya memupuk minat anak untuk belajar perlu bermula di awal usia lagi. Walaupun anak-anak masih tak faham ketika usianya masih kecil, cara ni membiasakan dirinya dengan buku dan ilmu.

Wanita ini, Diyana Jamal berkongsi cara dan tip yang dilakukannya untuk mendidik anaknya, Damia yang kini berusia 5 tahun.

Ketahui tip dan caranya. Mulakan dari sekarang adalah satu cara yang paling bijak buat anak kita. Jom baca apa yang wanita ini buat!

Seperti yang di janjikan, ibu nak share cara ibu didik Damia untuk tarik minat dia rajin belajar. Ni adalah berdasarkan pengalaman ibu.
Jadi, ibu-ibu dan bakal ibu, boleh baca dan cuba buat untuk anak-anak korang ya.

1. Belikan alat tulis
Sejak Damia berusia 3 tahun lebih lagi, ibu dah mula belikan dia alat tulis. Belikan dia alat tulis yang basic je. Contohnya : Pensel, buku.

Pernah juga kami belikan dia warna magic, water color, dan cryon untuk dia berkreativiti.

2. Biarkan anak buat sepah/conteng buku dan dinding
Pada mulanya ibu pun geram juga. Bayangkan, dinding rumah baru di cop dan di conteng dengan pelbagai warna, di sini sana. Mahu tak bertukar hijau!??

Tapi, lama kelamaaan, ibu tahu cara ibu yang salah. Kanak-kanak seusia 2-3 tahun, mindanya sedang pesat berkembang. Mereka ni akan bermain & membuat sepah di rumah macam tongkang pecah.

Dan menconteng itu adalah cara mereka mengexpresi kreativiti mereka. Jika bimbang dinding kotor, korang boleh beli kertas khas untuk di lekatkan di dinding atau boleh juga cat dinding dengan cat minyak. Part yang bersepah tu, kau redha je lah ?? hahaha

3. Be with her
Cari masa untuk bersama-sama dengan anak-anak untuk berkreativiti dan belajar. Kehadiran kita di sisi mereka ni boleh menyuntik semangat dan mood mereka. Dan semestinya, JANGAN pegang handphone semasa sesi tersebut. Tumpukan perhatian sepenuhnya kepada mereka.

4. Rancang jadual
Walau pun anak kita berusia 3 tahun, kita seharusnya ada jadual untuk dia bermain dan belajar. Tak perlulah sampai nak buat time table.

Cukuplah sekadar meluangkan masa sekitar 1-2 jam untuk belajar. Jika dapat 10 minit sesi pun okey. Bila dia dah suka, lama-lama nanti automatik dia leka untuk belajar.

5. Jangan paksa
Anak-anak ni dia mudah bosan. Bila kita buka je buku atau suruh dia belajar, memang payah nak fokus dan adakalanya dia memberontak.

JANGAN PAKSA. Biarkan dahulu. Perhatikan dahulu cara dia. Seperti Damia, dia suka belajar bila buka tv. Kena sabar dan selalu lihat perkembangan dan minatnya.

6. Have fun
Jangankan budak-budak. Mak bapak budak pun malas nak belajar kalau tak kena cara ? Tapi, kanak-kanak ni lebih mudah di lentur minatnya.

Caranya, kita ibu bapa ni kena kreatif semasa sesi pelajaran. Korang boleh bawa anak-anak pergi ke taman untuk belajar.

Mereka ni lebih mudah mengingat bila melihat benda yang real. Sebagai contoh, kita tunjukkan bunga. Kita ceritakan bunga tu warna apa, berapa kelopaknya, berbau wangi dan sebaliknya.

7. Elak perkataan JANGAN

“Jangan malas belajar”, “Jangan tengok tv”, “Jangan main benda tu”. Sebaliknya TUKAR kepada, “Kakak, jom kita lukis bunga”, “Kakak, jom kita

baca buku”, “Jom kita nyanyi”. Ingat tau korang. Kata-kata yang baik, akan menghasilkan result yang baik.

8. Pillow talk
Ni istilah orang putih. Dalam bahasa Melayunya “cakap bantal”. Bukan cakap dengan bantal tau. Hahaha. Maksudnya, sebelum tidur, ibu akan ulangkaji secara lisan tentang apa yang telah kami lalui dan pelajari siang tadi.

Dan waktu ini, memang sangat membantu untuk kita sebagai ibu untuk jalinkan hubungan yang akrab dengan anak. Ketika dia sedang mamai nak tidur tu, korang ucap dan DOA yang baik-baik untuknya. Jika boleh, peluk dia sekali. This one yang ibu JARANG miss sejak Damia berusia 3 tahun.

Sekarang dia dah 5 tahun. Alhamdulillah dia sangat suka bila di ajak untuk belajar dan ulang kaji.

Selamat mencuba!


Kerap Gangguan Bekalan Air, Ustaz Ebit Beli Air Dua Lori Untuk Diagihkan.


Anak Aliff Syukri Berbakat Buat Makeup Special Effect Walaupun Ada Disleksia

Anak Aliff Syukri berbakat besar rupanya. Qadejah El-Zahra, 12, mempunyai masalah gangguan kognitif berkaitan membaca iaitu disleksia.

Walaupun ada kekurangan tetapi dia mempunyai bakat kreatif melukis dan membuat solekan kesan khas atau lebih popular sebagai makeup special effect.

Ibunya, Datin Sri Shahida pernah mendedahkan simptom disleksia yang ditunjukkan oleh anak keduanya itu ketika Qadejah berusia 8 tahun di laman Instagram milik beliau.

Mengikut terma perubatan disleksia atau masalah perkembangan pembacaan ialah gejala yang berkait dengan kesukaran belajar membaca lancar dan dengan kefahaman yang tepat sungguhpun memiliki kecerdasan yang normal atau melebihi purata.

Biarpun mempunyai kekurangan tetapi ia tidak menghalang Qadejah untuk membesar sebagai anak yang mempunyai keistimewaan tersendiri.

Sepertimana pernah dikongsi oleh Shahida berkenaan ciri-ciri disleksia yang dimiliki oleh anaknya iaitu suka pakai kasut terbalik, suka menulis huruf terbalik, sukar fokus pada sesuatu perkara dalam masa yang lama, dia juga mempunyai kelebihan tersendiri iaitu imaginasi tinggi, suka melukis, berfikiran di luar kotak yang orang lain tak terfikir.

Tak hairanlah Qadejah mempunyai bakat besar dan kreatif sehingga boleh menghasilkan idea solekan kesan khas pada wajah ibunya.

Walaupun si ibu beranggapan anaknya mempunyai minat yang pelik tapi sebagai ibu dia tetap memberi sokongan.

Bahkan Datin Sri Shahida sendiri yang dari peringkat awal prihatin pada kekurangan Qadejah dan menghantarnya ke Pusat disleksia bagi mendapatkan rawatan dan terapi sehingga anaknya mampu membaca, menulis seperti normal selain mengasah bakat yang dimiliki.

Ramai followers memuji bakat yang dimiliki oleh Qadejah dan memberi saranan agar dia terus menggilap bakat tersebut supaya lebih berjaya di masa akan datang.

WEBINAR SAYANG ANAK KETAT-KETAT

Sertai Webinar Keibubapaan PERCUMA tahun ini secara virtual. Pastikan setiap ibu bapa join webinar ini kerana anda bukan sahaja dapat belajar pelbagai ilmu keibubapaan daripada speaker-speaker jemputan tetapi juga berpeluang menang hadiah cabutan bertuah.

Webinar ini menjemput speaker-speaker hebat dalam bidang keibubapaan termasuk Prof Madya Dr Nik Salida, Ibu Rose, Dr Ahmad Rostam, Puan Maryam Jamadi, Puan Azlina Roszly dan Irma Hasmie. Mereka akan membincangkan pelbagai topik berkenaan perkembangan anak, menjadi ibu bapa hebat, tip mendidik anak dan bermacam lagi.


Bila Isteri Lebih Tinggi, Buat 4 Cara Ni Bila Bergambar. Confirm Nampak Sweet Sangat!

Menyentuh bab merakam foto kenang-kenangan, biarpun sudah lama berkahwin, bila bergambar dengan pasangan tentu kita hendak nampak seperti pasangan sejoli. Nampak sama padan, sama cantik bagai pinang di belah dua. Betul tak?

Oleh itu, sekiranya si isteri mempunyai ketinggian lebih daripada suaminya, mungkin kalau sama-sama berdiri gambar yang terhasil akan menampakkan perbezaan ketinggian yang ketara.

Sebenarnya ada helah atau tip bergambar yang boleh dipraktiskan agar gambar yang terakam oleh lensa kamera nampak begitu sempurna dan manis ditatap.

Nak tahu bagaimana?

Ini dia perkongsian melalui pengalaman daripada syamimiasilah di akaun tweeternya.

TIP 1 : TUNDUKKAN WAJAH

TIP 2 : BERDIRI SEBELAH KAKI

TIP 3 : SOROK BELAKANG SUAMI

TIP 4 : SAMA-SAMA DUDUK


“Perjalanan Yang Best, Santai-Santai Je, No Pressure” Berjaya Diet 100 Hari Je, Super Wow!

Pastinya ramai ibu-ibu diluar sana mahu kurus seperti wanita ini. Siapa tidak mahu tampil kurus, turun sebanyak 16kg dalam masa hanya 100 hari sahaja.

Ibu anak tiga ini, Nor Azwana merupakan Ummi si kucing Jep yang cukup dikenali semua orang. Jika dulu Ummi tampil sedikit berisi, kini Ummi bagaikan anak dara.

Hebatnya kerana Ummi tidak langsung menggunakan sebarang produk kurus tetapi menjaga pemakanan sahaja. Eat clean katanya. Perkongsiannya di album fat to fit journey miliknya mendapat perkongsian ribuan pengikut. Hebat!

Bagi ibu-ibu yang turut sama nak berdiet bolehlah tiru pemakanan sihat Ummi ni. Memang hebat!

Hari ini genap 100 hari Ummi berdiet. Akan diteruskan mungkin sehingga hari ke 1000, siapa tahu. Perjalanan yang sangat best, santai santai aje, no pressure melainkan pressure cooker. Buat rebus keledek.

Disebabkan Ummi dulu-dulu naik semangat (terbakor,tersentap, terinspirasi) bila tengok gambar before after orang lain, jadi nya Ummi nak sebarkan semangat bagi ibu-ibu dan belum lagi ibu untuk mengubah diri ke arah yang lebih baik dan sihat. Insyaallah.

Tips dia mudah saja. Malahan tips-tip ini banyak didapati dalam majalah dan internet. Ibarat nya, semua orang pun tahu.

Jom gais! apa tunggu lagi. 3 bulan lost 16kg..

1) Tak minum/makan manis (gula)
2) Tak makan selepas jam 8 malam
3) Banyakkan sayur dan buah-buahan
4) Sukatan nasi 1/2 cawan kadang-kadang 3/4
5) 70-80% eat clean (rebus , bakar, panggang, kukus, tiada process food)
6) Exercise kadang-kadang

Air manis & makanan manis tak ambil, Ada la average seminggu sekali sebagai cheatday..

So ini lah album nya. Maybe ada yang nak tengok apa ummi makan..

Cuba try.. insyaallah memang jadi.

Berikut merupakan perkongsian jenis-jenis makanan eat clean yang disediakan Ummi setiap hari. Jom kita tiru!

Sarapan ummi pagi ni.
oat pancake
1/2 cup oat (rendam dalam air panas 2 min)
1 bj telur
1/4 cup susu segar (optional)
Secubit garam

Makan dengan (ikut selera anda)
1 biji pisang saiz sederhana (tabur-tabur chia seed)
2-3 biji strawberry
1 biji kurma
1 sudu homemade peanut butter

Kata Ummi kena dulukan buah dan sayur. Nasi jangan banyak, cukup 1/2 cawan je kalau teringin nak makan nasi.

Yang bestnya makan durian pun boleh tau tapi jangan lah lupa diri. Cukup 3-4 ulas dah le.

Saje nak bagitau ni, fakta pasal durian.

*Kalori dalam seulas durian tak tinggi mana dalam 50kcal

*bebas kolestrol

*bernutrisi mcm vit c, antioxidant, calcium n mcm2 lagi

*seulas mngandungi 1-2gram lemak.. tp lemak baik bukan lemak trans

*kandungan gula dalam seulas adalah +-10gram.. kalau 2-3 ulas masih rendah dari setin air gas..

jadi..boleh je nak makan.. jangan lah banyak-banyak,  2 hingga 4 ulas ok la.


“Jangan Makan Seorang Diri.” Rupanya Ini Sebab Kena Makan Bersama Keluarga, Ini Nasihat Ustazah Asma Harun.

Budaya makan bersama keluarga kini semakin kurang dalam masyarakat ekoran kesibukan rutin harian.

Lebih menyedihkan ada segelintir keluarga tidak ambil peduli waktu makan untuk seisi keluarga.

Masakan tidak dihidangkan di atas meja sebaliknya anak ‘layan diri’ untuk ambil makanan.

Suasana makan bersama keluarga seakan makin dilupakan. Cakna mengenai hal ini, penceramah dan pendakwah bebas tanah air, ustazah Asma Harun , menyuarakan pandangannya menerusi Instrgram miliknya baru-baru ini mengenai isu makan seorang diri.

Ikuti perkongsian beliau.

AMATLAH RUGI MEREKA YANG MAKAN TAPI MENGABAIKAN PERKARA PENTING INI

Hari ini, berapa ramai keluarga yang meja makan di rumahnya menjadi tempat yang sunyi. Anak-anak turun makan hanya apabila lapar kerana masing-masing sibuk dengan gajet dan ‘games’ mereka.

Ibu ayah pula selalu sibuk dengan kerja dan urusan seharian, sehingga tidak kisah pun jika tidak sempat meluangkan masa untuk makan bersama keluarga.

Suasana rumah sendiri seolah beku dan kaku. Masing-masing hanya buat hal sendiri, tidak peduli siapa sudah makan dan siapa yang belum. Meja makan yang seharusnya menjadi tempat berbual mesra dan bertukar cerita, kini seolah sepi tanpa suara.

Bayangkan jika ini berterusan, anak-anak akan terdidik menjadi seorang yang hanya fikir tentang diri sendiri. Tiada lagi rasa kebersamaan antara ahli keluarga.

Allahuakbar.

Renungkanlah sebuah hadis Rasulullah SAW yang sangat menekankan tentang kelebihan makan bersama-sama.

Daripada Wahsyi bin Harb, daripada ayahnya, daripada datuknya beliau berkata:

أَنَّ أَصْحَابَ النَّبِيِّ، صَلَّى اللهُ عَلَيْهِ وَسَلَّمَ قَالُوا: يَا رَسُولَ اللَّهِ إِنَّا نَأْكُلُ وَلَا نَشْبَعُ، قَالَ: «فَلَعَلَّكُمْ تَفْتَرِقُونَ؟» قَالُوا: نَعَمْ، قَالَ: «فَاجْتَمِعُوا عَلَى طَعَامِكُمْ، وَاذْكُرُوا اسْمَ اللَّهِ عَلَيْهِ يُبَارَكْ لَكُمْ فِيهِ»

Maksudnya: Para sahabat Nabi SAW berkata, “Wahai Rasulullah, sesungguhnya kami makan dan tidak merasa kenyang.” Baginda bersabda: “Kemungkinan kalian makan sendiri-sendiri.” Mereka menjawab, Ya. Baginda bersabda: “Hendaklah kamu makan bersama-sama, dan sebutlah nama Allah, maka kamu akan mendapat berkat daripadanya.”

(HR Abu Daud, hadis hasan)

Subhanallah.

Tidak kiralah makanan itu banyak atau sedikit, jika dinikmati beramai-ramai pasti ia terasa jauh lebih cukup disebabkan oleh nilai keberkatannya.

Sahabat, mari hidupkan budaya makan bersama ahli keluarga agar kasih sayang yang terbina lebih mekar dirasa. Semoga rezeki yang dikongsi itu sentiasa diberkati oleh-Nya.

Moga ia menjadi ikhtibar buat kita. Semoga budaya makan bersama keluarga kembali ‘dihidupkan’ .


Petua Hilangkan Bintik Hitam Pada Baju. Ikut Langkah Ini Ibu-Ibu, Tak Perlu Pening Kepala Lagi!

Pasti ada antara kita yang menghadapi masalah baju berbintik-bintik hitam kan? Ketahuilah itu sebenarnya kulat yang tumbuh pada baju akibat baju tersebut tidak kering atau lembap.

Dah basuh banyak kali pun masih tidak hilang? Jangan risau , kami ada petua untuk korang hilangkan bintik hitam tersebut. Ikut cara ini :

1. Campur cuka dalam setengah liter air

2. Rendam pakaian yang berbintik hitam ke dalam air campuran cuka semalaman.

3. Keesokannya, cuci dengan sabun atau detergen seperti biasa.

4. Sediakan air panas yang dah dicampur dengan limau nipis.

5. Bilas pakaian dengan air suam hangat campuran limau nipis tadi.

6. Biar pakaian anda seketika dalam air suam campuran limau nipis.

7. Kemudian, cuci kembali guna sabun atau detergen

8. Bilas guna air bersih

9. Kemudian, jemur sampai kering

Info

Asid pada cuka dan limau nipis dipercayai boleh menghilangkan bintik hitam atau jeragat hitam pada pakaian.

Tip elak bintik hitam pada pakaian

Kalau anda seorang yang kuat berpeluh, pastikan baju tersebut terus dicuci. Jangan biarkan terperuk dalam bakul.

Selepas cuci baju, jangan biarkan hingga dua atau tiga hari baru dijemur. Siap cuci terus jemur tau!

Pastikan baju yang dijemur kering dengan betul, jangan angkat selagi baju tidak kering.

Sumber mynewsvibes